
DESPUES di piscadornan di harpoon, y es- 
nan cu ta tira pisca, a bin ta perde nan equi- 
po, cu ta keda confisca pa e.o. Wardacosta 
di Caribe Hulandes, a surgi un cantidad di 
critica pisa, mustrando cu despues di 2 aña 
den Gobierno, t’awor tin un concepto di ley pa 
aproba den Conseho di Minister. Ministernan 
Andin Bikker y Chris Romero, tabata blanco 
di critica, y esey aparentemente a pone nan 
move pa bin cu e concepto diabierne awor, cu 
unabes aproba, ainda tin un caminda largo pa 
cana. Pesey e piscadornan ta spera cu mien- 
tras cu e ley aki ta gana su caminda, pa duna 
sikiera un permiso temporario, y sigui evita e 
caminda di Calvario aki cu nan a bin ta cana. 

Den caso di labamento di placa miyonario_ 

Corte Supremo a nenga di anulá 
confiscacion di Afl.1.218.530,50 



...restaurant Madame Janette na Aruba cu tayertenecé 
na un cfi e miembronan cfi e grujoo cfi fiproffacfe . 


DEN siman cu a pasa Procurador Gen- 
eral na Corte Supremo a rechasá pa pre- 
sentá e peticion di un condenado pa anulá 
e confiscacion di mas di 1.2 mion florin 
Arubano for di dje pa su participacion den 
un caso di labamento di placa gigantesco 
for di Hulanda. 

E veredicto aki ta un parti chikito di un 
organisacion di laba placa internacional 
cu a cuminsa na 2013. 

Den e caso aki e cómplice di un empresa- 
rio Venezolano kende tabata manda dro- 
ga Hulanda y e pago tabata bin den forma 
di placa lorá den galiña y carni, a cay será 


na Aruba. Banda cu el a cay será, Corte 
di Husticia Comun a condené na paga e 
suma di 1.2 mion florin, sino e tin cu bay 
sinta 3 aña den prizon. 

E caso a bira complicá, pasobra abogado 
di e culpabel a insisti cu si será su cliente, 
pasobra e no por paga e montante, esey ta 
violacion di su derecho humano. 

Corte di Husticia no a exagerá na momen- 
to cu nan a dicta cu e homber mester paga 
e suma mionario cu tabata su ganashi den 
e labamento di placa. 

Dia 28 di augustus 2017 Corte di Hus- 
ticia Comun a fiha e probecho cu e cóm- 
plice di 57 aña a haña riba e suma di Afl. 
1.218.530,50. 

No a condené pa paga e suma ey sino Afl. 
1.097.684,50 bou di condicion cu si e no 
paga e tin cu bay será pa tres aña. 

E argumento di e abogadonan defensor di 
e empresario cómplice na Aruba, kende 
tabatin e restaurant Madame Janet ca- 
minda for di Hulanda nan a manda e ba- 


ranan di carni cu placa den dje, a insisti 
cu no por será un hende si e no por paga 
loke husticia kier confisca di dje. 

E abogado a reclama cu ley di Aruba no ta 
tene cuenta suficiente cu si e condenado 
por paga of laga. 

A dicta e confiscacion y si dado momento 
e labador di placa no por paga mas, e tin 
cu bay será. 

Na Hulanda no ta sera un hende asina, 
pero husticia ta ‘secuestr’é’ como presion 
pe busca placa pa paga. 

Lo inhusto di e caso ta cu si yega dado mo- 
mento cu e condenado no por paga mas, ta 
tira boei riba dje di tur manera. 

Di otro banda ley na Aruba ta pérmiti e 
Huez kende a fiha e suma pa reduci esaki 
y hasta cancelá e suma si e condenado 
hañ’é den circunstancia cu e no por paga 
despues di e veredicto. 

Ley na Aruba ta hasta bisa cu si e conde- 
nado no por paga mas, e por pidi gratie. 


Sin nan sa, turtabata den mira di DEA. 

E caso di pakfj di euro lorá den kiprollade di Hulanda pa Aruba 


UN triangulo entre Venezuela, Aruba y 
Hulanda tabata e teritorio den cual un or- 
ganisacion di narcotrafico tabata manda 
paga e exportador di e droga na Venezu- 
ela via Aruba. Tur cos tabata den mira di 
DEA. 

E kiprollade tabata yega Aruba lorá den 
papel y paketá den caha di carton. E cah- 
anan tabata den un freezer grandi na Hu- 
landa y cu freezer den container a manda 
nan Aruba caminda e cómplice Arubiano 
tabata doño di e restaurant Madame Ja- 
nette. 

For di Aruba nan tabata manda parti di e 
placa Venezuela y e acusado mes a biaha 
diferente biaha bay Venezuela pa tira bi- 
sta riba e container. 

Nan a bay Hulanda tambe pa regla e de- 
tayenan y e acusado tabata haña 2% di e 
placa como comision. 

E trio tabata pa manda e miones di euro 


Aruba sin cu Aduana ta realisá esaki. 
Esey tabata sosode na Roermond caminda 
tin un club di bida alegre cu muhernan di 
Europa Oriental caminda e plan a nace. 

NI DEN NAN SOÑO ADUANA NO 
POR A PENSA E COS AKI 

DEA tabatin tur e cómplicenan den nan 
mira. Manera Manuel H., doño di e res- 
taurant Madame Janette, Hennie van 
Rey, empresario super exitoso riba tereno 
di paketá y exportá carni. Nada por a bay 
robes si no tabata pa un yamada cu DEA 
a tap. 

Biyetenan di nominacion chikito nan ta- 
bata cambia pa papelnan di 500 euro na 
Saunaclub Yinyang na Roermond y cu ta 
mas facil pa transportá. 

Di sauna e club no tabatin nada sola- 
mente kamber caminda cabayeronan di 
alkurnia cu hopi papel di 500 euro tabata 
scapa di nan casá pa un anochi. 


TELEFONASO FATAL 

Mala suerte a dal Hennie van Rey na 
2015, pasobra DEA a interceptá un ya- 
mada entre Hennie van Rey y e Arubiano 
Manuel H., caminda nan a discuti con ta 
sconde cén den kiprollade. 

Un organisacion cu tentaculo na Roer- 
mond, Rotterdam, Aruba y Venezuela. 

E banda narcotrafico Venezolano Los Chi- 
chis tabata manda e droga Europa. Un- 
abes cu e placa a yega Aruba, ta un ‘fluitje 
van een cent’ pa cruza laman yega Ven- 
ezuela entregá e placa na Los Chichis. 

E veredicto cu a cay siman pasá den Tri- 
bunal Supremo na Hulanda no ta final di 
e historia, pasobra ainda tin un suma di 
2.8 mion euro di Los Chichis y cu nan no 
por localisá ainda. 

Plan di maneho 
recuperacion economico di 
Gobierno ainda ta desconoci 



Pa: Victor (Toko) Winklaar 


GOBIERNO a reuni cu sindicatonan di trahadornan publico 
relaciona cu cortamento di gasto di personal di Gobierno, como 
parti esencial di e proceso pa reduci gastonan pa motibo di e 
crisis economico cu Aruba y henter mundo ta confrontando. 
Mientras cu tin lideman sindical a mustra cu nan ta compronde 
e situacion cu e pais t’aden, ainda e sindicatonan tin cu haya 
aprobacion di nan miembrecia caminda practicamente ta 
reinando un tiki di resistencia pa entrega placa n’e momentonan 
aki. 

E prome reaccionnan cu a surgi den ultimo dianan aki, ta mustra 
un panorama totalmente contradictorio na loke Gobierno y 
sindicatonan lo kier haci, caminda mayoria di critica y oposicion 
n’e plan di Gobierno pa reduci salario di trahadornan publico, 
ta kico Gobierno mes ta haciendo pa atende un problema cu e 
mes a ocasiona. 

Hopi trahador ta sigui punta dede den direccion di e edificio di 
Cocolishi den cual Gobierno ta situa, mustrando cu e medidanan 
financiero mas drastico cu mester wordo tuma, t’eynan den seno 
di e propio Gobiemo. 

Nombramentonan cu a tuma lugar, salarionan grandi cu a wordo 
reparti, sin cu por mira e beneficio cu e nombramentonan aki 
ta sigura beneficio p’e pais, sigur ora cu tuma nota di cuanto 
consehero tin cu e Gobierno aki y cantidad di otro hendenan 
cu a wordo tuma den servicio sin cu a considera un momento 
sikiera e situacion financiero di e pais. 

Loke a bin ta hungando un rol den e henter e proceso aki, ta cu 
tin informacionnan cu ta bin dilanti den ultimo dianan, cu ta 
bin for di e propio seno di sostenedornan di e partidonan den 
coalicion, votadoman cu normalmente lo no asumi un posicion 
asina, pero ta reacciona awor cu nan tambe tin cu entrega loke 
nan no ta considera husto. 

Hopi reaccion tin riba e medidanan cual Gobierno kier impone, 
pero e grupo cu ta resisti e plan di Gobiemo ta mustra cu na 
prome lugar Gobiemo cuminsa elimina den su propio seno, 
pagonan di telefoontoelage, kledingtoelage, autotoelage y 
sigur Gobiemo cuminsa entrega bek tur auto cu ta na lease 
n’e momentonan aki y tur Minister y funcionarionan halto di 
Gobierno y di companianan estatal, nan mes percura pa nan 
propio medio di transporte. 

Tur cos ta mustra cu trahadoman lo avisa nan sindicatonan 
pa exigi di Gobiemo pa reduci gastonan den su propio seno, 
conseheronan cu ta ganando miles di florin y kendenan ta cerca 
di e Ministernan y tur otro nombramento adicional cu a wordo 
crea den ultimo dos aña y mei. 


Un grito di protesta cu ta wordo confirma un sostene p’e 
exigencia constante di e Comision di Supervision Financiero, 
CFT den ultimo añanan, cu semper a bin ta mustra cu Gabinete 
Wever Croes su gasto di personal y di maneho, a sigui aumenta 
contra tur palabracion haci cu Gobierno Hulandes. 

Sinembargo tin hopi preocupacion den diferente sector caminda 
nan ta constata cu ainda Gobiemo no tin un plan fiho di maneho 
pa loke ta recuperacion di economia di e pais y solamente ta 
papia di desaster of otro observacionnan negativo. 

Un di e basenan principal pa recuperacion di Amba su economia, 
lo cay sin duda riba sector comercial, pero caminda e sector aki 
tambe lo bay depende di e clase media pa yuda carga e parti 
economico aki. 

Gran parti di e grupo aki ta laborando tambe den departamentonan 
di Gobierno y medidanan cu Gobierno tin intencion di tuma pa 
reduci salario of otro tipo di medidanan, lo bay afecta e gmpo 
aki cu na su tumo lo afecta henter e proceso di recuperacion 
economico. 

En realidad tin cu bisa cu tanto esnan rico y esnan di poco entrada 
lo bay depende totalmente di e gmpo cu ta wordo considera e 
clase media, pero na momento cu kier mishi cu e gmpo aki, lo 
crea un problema asina mas grandi di loke t’e situacion actual. 
Ta spera cu Gobierno cuminsa hiba deliberacionnan mucho 
mas profundo cu Hulanda, hinca un plan concreto den otro 
pa convence Gobierno Hulandes di e obligacion cu e tin cu su 
partnernan den Caribe, pa trata di ricibi e mesun trato cu otro 
paisnan di Union Europeo y otronan rond mundo, ta ricibi for 
di Hulanda. 

Minister di Finansa a papia di un prestamo cu a wordo logra 
y cu tin cu wordo paga den un lapso di dos aña, pero hecho 
ta keda cu pa loke ta pasando rond mundo aworaki, caminda 
IMF ta dunando “kwijtschelding” na varios pais pa nan 
debenan y ta buscando tur forma pa alivia e presion economico 
cu practicamente henter mundo ta pasando aden, Hulanda tin 
cu wordo convenci cu pa sigur te cu final di 2021, e islanan 
Hulandes den Caribe, merece un trato ainda mas excepcional cu 
locual Hulanda ta dispuesto pa duna aworaki. 

E situacion ta papia pa su mes, pero ta keda e impresion cu 
Gobierno di Aruba ainda no tin nocion di loke e kier haci, di 
loke e por haci y di loke e kier mira Hulanda haci. Pesey nos 
si ta sostene proposicion di Booshi Wever, cu enbes di bin cu 
un cantidad di comision, ban discuti nos problema na nivel 
nacional. E crisis actual, cu yen di crisis adicional, ta haci cu 
esaki t’e caminda pa nos sali afo fuerte. Nos ta spera cu nos 
politiconan e biaha aki si tin e madurez pa comprende esaki. Ta 
awor of nunca! 

Despues di basta critica, Andin Bikker a anuncia cu 

Concepto di Ley pa pisca cu harpun ta 
c\a y ta di spera cu diabierna awor por 
trata e ley den Conseho di Minister 



DESPUES di varios critica masha pisa den direccion 
di Ministernan Andin Bikker y Chris Romero, kend- 
enan a priminti di yuda e piscadornan cu ta tira pisca, 
pa por tin cuminda riba mesa, ata porfin Andin Bikker 
ta sali bisa cu e concepto di ley ta. 

Tabata diamars atardi durante conferencia di prensa 
Minister di Husticia mr. Andin Bikker a trece dilanti 
con leu e concepto di ley pa pisca cu harpun ta. Minis- 
terio di Husticia conhuntamente cu Minister di Trans- 
porte, Comunicacion y sector Primario y tambe Minis- 
ter di Infrastructura y Medio Ambiente ta trahando cu 
DWZ riba e pro puesto di ley pa por cambia e decreto di 
2001 caminda ta prohibi pa pisca cu harpun. 

For di 2018 Minister Bikker conhuntamente cu colega 
Minister encarga cu sector Primario a bin ta traha riba 
e concepto di ley, pero a base di e Natuurbescherming 
verordening mester a bay un tipo di ronda di consulta. 
Tin un comision di Flora y Fauna cu mester a duna nan 
punto di bista y entretanto a haya esaki y p’e motibo 
aki awor ta finalisando e concepto di ley. Aki por mira 
con burocracia no ta faborce adelanto di nos pais. 


Minister Bikker tambe a trece dilanti cu ta evaluando e 
situacion di Covid-19 pa mira si por introduci un mane- 
ho di transicion conhuntamente cu Ministerio Publico, 
Kustwacht pa mira con pa bay atende cu esaki. 

E mandatario a bisa cu e ley aki a keda introduci na 
2001 y na 2005 e Gobierno di e tempo ey a haci cierto 
promesa, mientras cu su ministerio, for di basta tempo 
ta dunando atencion n’esaki, pero falta di capacidad pa 
renoba e leynan ta hungando un rol. 

For di 2018 cu a drenta gobernacion mester a duna at- 
encion na otro leynan cu tabatin prioridad pero awor a 
yega na un punto unda cu e concepto di ley aki ta cla. 
Minister Bikker ta spera cu pa diabierna awor por tra- 
ta e ley den Conseho di Minister pa di eynan e por sigui 
cana su caminda. 

Mientrastanto ta evaluando un maneho di transicion, 
pero mester evalua tur aspecto p’e maneho di transi- 
cion y respeta e leynan. 

Un biaha mas Minister Bikker a pidi pa carga un tiki 
pasenshi y den un par di siman por decreta e maneho 
di transicion riba e tema aki, despues di tanto aña di 
espera. 

Premier Evelyn Wever-Croes: 

Awor nos ta drenta e fase di recuperacion economicc 


COMMISSIE HERSTEL EN INNOVATIE ARUBA 

Premier Evelyn Wever-Croes a duna 
di conoce dialuna cu awor cu e cri- 
sis di salud ta mustra di ta domina, 
ta cuminsa e fase di recuperacion 
economico. P’esaki el’a presenta un 
structura amplio cu lo encarga di 
tur e trabounan na caminda pa re- 
cuperacion economico. 

Premier Wever-Croes a institui un 
stuurgroep cu lo guia e proceso y e 
diferente comisionnan special cu a 
wordo institui. E stuurgroep ta con- 
sisti di personanan di sector priva 
y semi-gubernamental y ta raporta 
directamente na Premier Wever- 
Croes. 

Tin ex-Gobernadornan di pais Aru- 
ba, pa duna conseho y guia n’e stu- 
urgroep. 

Bou di e stuurgroep tin, te awor, 3 
comision activo. 

INMEDIATO: STABILISACION 
Y ESTIMULO 

Den e comision aki ta tratando di 
brinda asistencia inmediato na 
companianan, p’asina compani- 
anan mantene trahador den servi- 
cio dor di duna e doño di trabou un 
subsidio di salario. P’esnan cu asina 
mes perde trabou, tin un asistencia 
financiero temporal, den e proyecto 
di FASE. 

E proyecto FASE a wordo anuncia 
ya 3 siman pasa, despues di un si- 
man cu e crisis a cuminsa y tin mas 
di 10 mil persona cu a registra caba 
p’e asistencia aki. No ta tur a entre- 
ga tur documento, pero ta ser spera 
cu 3000 pa 4000 persona lo ricibi e 
asistencia financiero e siman aki. 


TERMINO CORTO: FAST TRACK 

Den e comision aki lo prepara e 
proyectonan cu ya caba tabata den 
fase basta avansa prome cu e crisis 
a cuminsa y cu despues cu shelter- 
in-place wordo finalisa, por start 
sali cu e proyectonan. 

Ta trata di inversionnan priva y 
publico, cu ta genera cupo di trabou 
p’esnan cu a perde trabou, y cu lo 
atrae devisas pa fortifica e balor di 
nos florin. 

TERMINO MEDIANO Y LARGO: 
INOVACION Y DURABILIDAD 

Den e comision aki lo delinea e mod- 
elo economico nobo pa Aruba. Tur- 
ismo lo sigui ta un pilar economico 
importante ora ta safe pa nos habri 
frontera bek, pero nos no por keda 
conta riba turismo so. Por lo pron- 
to frontera ta keda sera te di mei. 
P’esey e comision aki lo prepara 
plannan pa un modelo economico 
nobo, duradero y fuerte, basa riba 
inovacion. 


Cada comision ta consisti di entre 
5 pa 10 persona y lo institui task- 
force riba temanan specifico. P.e., e 
comision special di Fast Track lo tin 
un task force cu lo dedica na elimi- 
na e burocracia “red tape” inecesa- 
rio den Gobierno. 

E comision especial di inovacion y 
durabilidad lo tin task force dedica 
na sectornan economico promet- 
edor, turismo, economia circular, 
food security, future of work, ense- 
ñansa, pa nombra algun. 

E interes den comunidad ta grandi 
pa yuda den e proceso aki y Pre- 
mier Wever-Croes ta anticipa cu 
lo tin como 100 persona envolvi y 
tur a base gratuito, cual ta sigur di 
aplaudi. 

“Mi tin tur confiansa cu e diferente 
comisionnan den e structura aki, 
lo sa di lanta nos economia bek y 
mas fuerte y resiliente cu antes.’, 
Premier Evelyn Wever-Croes a ex- 
presa. 

Polis a detene un adicto ambulante 
canando riba Green Corridor 



Mainta 


#1 Online 


PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 


DIALUNA anochi, durante Toque de Queda, 
mientras Polis tabata patruyando riba Green 
Corridor, nan a bin topa cu un conocido recidi- 
vista, kende ta un adicto ambulante. Kende cu 
no tin un lugar pa pasa anochi, especialmente 
durante Toque de Queda, cu tur hende mester 
keda paden. 

E homber aki tabata canando riba Green Corri- 
dor un poco mas pariba di Aeropuerto, bayendo 
direccion di Mahuma 

Mesora Polis a acerca e adicto ambulante aki y 
a detene. Cu e transportwagen di CEA a trans- 
porta e adicto ambulante pa Warda di Polis. Ni 
maske cu boet’e pa paga 1000 florin, e no tin ca- 
minda pa muri. 

Position Paper di SADA 

Esaki t’e puntonan cu SADA a bay di acuerdo cu nan, pero condiciona. 
Awe nos ta presenta loke cu SADA a acorda cu Gobierno. 


SINDICATO ADUANERO DI ARUBA 

e-mail: sada,aruba@gniaiI-com 
Mobilc: 593-5489 

Cumo muiistra di solidarismti, SADA y su mieuibronan (a bai di acurrdo cu c plau prcscntii pa 
gohiirnu, cstu pa rebaliu salario temporalmentt 1 cu 5% v tanibc rctiuci vakautie-uilkcriug, 
prcmicmm di uuguslus y nuvcnibcr 2020 cu 50%. Pcro csaki ta mara na condicion nan . 


Akilniw ta siyi c lista di condicion nan na gobicrno: 


1. 

rebaha salario di tur minister cu un minimu di 15%; 

1 ") 

rebaha salario di lur parlamentaiio cu 10%; 

3. 

b ambtsdragers‘(ministro/parlamentaiio) mcster entrega TUR toelat;e 
(p.e. representatietoelage, ver\'oerkos tentoelage eic etc); 

4. 

Reduccion di vukaiilie-uilkenng di tur "ambtsdragers' cu 50%: 

5. 

Ambtenaaman eu la ‘ler beschikking' di gobierno minister mester entrega tur loelage 
(p.e. art 25 LMA/25%); 

6. 

Rehaha salario di tur consehero óoordinador bode etc etc cu no ta amhienaar cu 30%; 

7. 

Consehero coordinadorbode etc etc cu a jega edad di pensioen y cu la hanjando J of mas pcn 
siuen, por keda tralia ‘pro deo’ conlal e gasto di eventual salario extra no cay *len laste' di 
pais Aruba; 

8. 

Reduci tur “overbruggingstoelage’ cu 50 ( 'ó di 1 mei 2020 le cu 31 december 2021: 

9. 

DirecLornan. diensthooldcn mester entrega Lur toelage(p.e. ari 25 LMA/25% ); 

10. 

Rebaha salario di ambtenaaman *Ler beschikking' cu 5%: 

11. 

Reduci vakanlie-uilkering, reparatiepremic(augusUis) y gelijkbedrag( november) cu 50% pa lur 
amblenaarcu ta ’ler beschikking' v lambe di tur consehero/coordinador bode etc elc. 


Tambc a haci ulgun prcgunta. sugcrcncia v punto di aleneiun. 


J. 

Por indica den cifra y porcentahe cuanto e empresanan estalal lo bai 'entrega’? 

2. 

Cuanlo placa di belasling tin 'riba caya’ di eomerciante/negoshi cu no a cumpli cu nun deher 
Jiscal cu pais Aruba y tin un pkm di con lo cobra esaki toch? Ta ser bisa cu esaki ta Aug. 1. 

6 bivon. 

3. 

E sacrilicio di e ambtenaar lo wordo paga bek y den kj i'orma esaki lo sosode? 

4. 

Cuanto tempo Hulanda io subsidia c salarionan? 

5. 

Con lo haci cu e belasting cli ya a wordo paga ariba e vakanlie-mlkering primanan? Mirando 
eu ora halveer esakman. e ambtenaar in feite a paga belasting di mas. 

6. 

Riko la e motibo cu Hulanda no kier brinda Aruba e judansa cu e ta brindando e otro paisnan 
den Rcmo?(regaldo enbes di iiansa) 

7. 

Ta sugeri pu stop lur bevordering(tanto den proceso eomo nobo) desde 1 mei 2(120 le cu 31 
december 2021 pa evita posibel bevordering cu la onterecht. 

8, 

Como punto di atencion, SADA ta pidi gobiemo cu si dado caso Hukrnda no accepta e plan v 
la exigi mas besparing. pa no pidi e ambtenaar pa corta mas mirado cu tin hopi otro caminda 
mas pa ‘bespaar'. 

E telefon ta ring na 
Telefon pa Hubentud 

FOR DI ongeveer un luna pasa nos mucha- y hobennan ta na cas den 
cuadro di e crisis di Covid-19. Tur easki ta pa nan propio seguridad y 
seguridad di Aruba completo. 

No ta un secreto cu pa hopi mucha y hoben na Aruba, juist scol t’e sitio 
di pas den nan bida. Muchanan cu lamentablemente no por a haya pas, 
seguridad, amor y atencion na cas, tabata haya esaki na scol. 

Manera ya caba menciona den un relato anterior, ta juist durante crisisnan 
cu negligencia y abuso di mucha por presenta mas. Esaki t’e motibo 
pakico Fundacion Telefon pa Hubentud Aruba a keda brinda nos mucha- y 
hobennan di Aruba den e momentonan aki tambe ayudo via telefon, email 
y chat. Juist awor mester tin mas atencion pa nos mucha- y hobennan. 

‘Mirando cu mañan tin Shelter in Place y mi no tin internet na cas, kico 
mi lopor haci?’, ‘Mi tafada di tur e discusionan cu mi mama’y ‘E stem 
ta bisami tur dia pa hacie, pero mi ta bay den mi happy place y ta haya 
trankilidad bek’ ta algun di e yamadanan cu Telefon pa Hubentud ta 
ricibiendo durante e dianan aki. 

Salud mental, ansha, depresion, ferfela, combersa, informacion di un 
instancia y situacion na cas t’e temanan pakico nos mucha- y hobennan 
actualmente ta tumando contacto cu Telefon pa Hubentud. 

Telefon pa Hubentud Aruba kier a pidi tur mayor pa tuma e dianan aki pa 
combersa mas hopi cu ta posibel cu e yiunan. Y tambe nos kier a pidi e 
yiunan pa confia na mayoman y durf di combersa cu nan. 

Telefon pa Hubentud kier a recorda tur mucha y hoben cu nos tey tur dia 
di 2:00 te cu 6:00 di atardi pa scuchanan. 

E servicio di Telefon pa Hubentud ta gratis, anonimo y confidencial. Banda 
di yama nos tur dia por chat cu nos via di e 13lapp. 13lapp ta gratis y por 
download e via App Store of Google Play. 



Directie Financién ta 
recorda comerciantenan 
di tres dato importante 
pa pone riba factura 

PA mehora e pagamento di factura na 
tempo Directie Financién ta start cu un 
campaña pa conscientisa e comerciante di 
e importancia di e 3 datonan riba nan fac- 
turanan. 

E tres datonan aki ta importante pa por 
procesa un factura y pago den nos sistema 
administrativo. 

3 datonan cu mester ta riba factura 

Persoonsnummer 

A base di e persoonsnummer (number di 
registracion na Departamento di Impuesto) 
nos ta registra bo compania, bo factura y bo 
pago den nos sistema administrativo. P’e 
motibo aki ta hopi importante p’e number 
aki ta riba bo factura. 

Number di factura 

Poniendo un number n’e factura lo ta mas 
facil pa nos por track bo pagonan y pa nos 
identifica transacionnan. Facturanan sin 
number lo wordo debolbi y consecuente- 
mente esaki lo retrasa bo pago. 

E number di factura mester ta unico (sin du- 
plicacion) pa cada factura pa por identific’e 
facilmente. E number por consisti di num- 
ber, letters of un combinacion di nan dos. 
Tambe lo por contene fecha, nomber di 
proyecto of tarea. 

Bank gegevens 

Haci’e super simpel pa nos por pagabo dor 
di inclui bo datonan di banco riba bo invoice. 
Please pone bo banco y bo cuenta di banco 
riba e invoice. 

Nos ta pidi encarecidamente pa pone e tres 
datonan aki riba tur factura. Di e manera 
aki bo lo contribui pa procesa bo factura 

Cruz Cora Aruba 

Aportando n e 
proyecto Meals 
on Wheels 
hunto cu CEDE 
Aruba y YMCA 

Cruz Cora Aruba ta contento di por yuda comu- 
nidad durante e temporada di Covid-19, por me- 
dio di e Proyecto “Meals on Wheels” cu a cuminsa 
dialuna, 20 di April ultimo, den colaboracion cu 
Cede Aruba y YMCA. 

Ta parti mas cu 100 cuminda cayente pa dia, den 
weekend 200 cuminda pa dia. Ta prepara pa W 

Con esaki ta traha? 

Por haci peticion pa ayudo via e website di 
Cruz Cora na https://redcrossaruba.com/covid- 
19-meals-on-wheels-program/ 

Na momento cu e peticion drenta, un team di 
ayudo social lo evalua e caso. Na momento cu e 
caso ta wordo aproba pa ricibi ayudo, e cuminda 
ta wordo entrega diariamente. 

Den e proyecto aki, mester remarca cu ta vuda 
personanan mas vulnerabel den nos comu- 

nidad . Tur caso ta wordo evalua, ta haci bishita 
na cas (Needs Assessment Team) pa comproba 
situacion y asina ta wak si e persona ta califica 
pa ayudo cu cuminda. 

Boluntarionan di Cruz Cora ta diaramente busca 
e cumindanan cla caba na YMCA, unda bolun- 
tarionan ta prepara tur e cuminda, y ta pasa tur 
adres registra y entrega na e cliente. 

CONTACTO CU NOS; 

Cruz Cora Dakota ta sera pa publico, pero ta dis- 
ponible na tel. 582-2219, 560 8359 via Whatsapp 
y tambe via e-mail: info@redcrossaruba.com 

Departamento di Ayudo Social na cel. 568-8896 y 
https://redcrossaruba.com/proiecto-asistencia-sociaI/ 

Tesis di dr. Joyce 
Pereira awor den 
archivo digital 



E tesis di dr. Joyce Pereira titula: ‘ Va/ort- 
zation ofPa^igjnento in Aruban soçiety. 

and eduçatiQlh in. MMMiçjlL çqhMMz 

porarv and fiUure ^ersgeçtives^ ta riba 
plataforma digital di Biblioteca Nacional 
Aruba. 

Tur hende interesa den su investigacion 
riba diferente aspecto y perspectiva di Pa- 
piamento por consulta esaki. 

Dr. Joyce Pereira t’e prome persona y di sexo 
femenino cu a logra e titulo aki n’e facultad 
nobo di University of Curaçao mr. dr. Moi- 
ses Frumencio da Costa Gomez. Pa a bira 
e prome doctorado di Papiamento dr. Joyce 
Pereira a haci investigacion pa varios aña. 
E contenido di e tesis en general ta tocante 
posicion di idioma Papiamento den comu- 
nidad y nos sistema educacional na Aruba. 
Esaki a keda publica na 2018. 

Dr. Joyce Pereira ta conoci como docente, 
promotor di idioma Papiamento y ta un di 
e motornan tras di Fundacion Lanta Papia- 
mento. Dr. Joyce Pereira ta un ambasador 
literario y tabata un di e organisadornan di 
Concierto Dominical pa hopi aña. 

SEPPA na Gobierno 

No ta acepta ningun medida 



DIAMARS atardi e reunion entre Gobierno y Sindica- 
tonan a continua pa trata e proposicion cu Gobierno a 
duna sindicatonan pa corta den salario di empleadonan 
publico, trahadornan di fundacionnan y e trahadornan 
di NV nan estatal. 

Den e reunion aki, Gobierno a informa di a haci su 
ahustacionnan y nan ta bay entrega 20% total di nan 
entrada, di cual 12% ta for di nan salario y 8% di vakan- 
tieuitkering. Tambe Gobierno a bolbe ripiti su proposi- 
cion p’e pensionadonan (no esnan cu ta cobra pensioen 
di biehez), esta 50% di e gelijkbedrag di luna di decem- 
ber. 

Segun Secretario General di SEPPA, Magaly Brito, Go- 
bierno a bisa diabierna ultimo tambe cu nan a duna 
instruccion n’e Ministernan concerni cu ta representa 
shareholder (esta pueblo) pa cuminsa e mesun camin- 
da, esta pa bay over na corta den entrada di esnan cu 
ta labora na nos companianan estatal. 

Riba e punto aki, e reaccion di sindicatonan cu ta rep- 
resenta trahadornan n’e companianan aki a indica cu 
nan kier bay negocia esaki cu e diferente empresanan. 
Pues, claramente e posicion di nos tabata cu si ta pa- 
piando cu esaki ta un medida di Gobierno riba tur e 
trahadornan cu di un of otro forma ta den un relacion 
di trabao cu un instancia di pueblo manera Gobierno, 
Parlamento, companianan estatal, fundacionan, cu nos 
mester haya e desicionnan aki tambe. 


Esaki ta conta mescos pa Parlamento, ya cu Gobierno 
no por dicidi pa nan, sino mester di % di Parlamento pa 
bay di acuerdo pa corta den nan entrada. 

Gobierno tambe a duna di conoce cu nan ta bay laga 
haci mas control na supermercadonan y como tambe 
amplia e canasta basico, ya cu di un forma mester ata- 
ca e costo di bida cu tambe ta birando cada dia mas 
dificil, segun SEPPA. 

SEPPA a entrega su puntonan cu ta contene un can- 
tidad di asunto cu nan ta desea pa igualmente sosode, 
sigur paso nan ta gastonan inecesario. Esaki t’e punto 
tambe, Aruba no por sigi mas manera prome pues e ta 
conta tambe pa Gobierno y mester corta den gastonan 
cu inecesario. 

E.o nos a menciona cu mester termina tur contract di 
huur/lease inecesario, tur comisariado mester bira hon- 
orario, Last in First Out (Lifo), den nan tin hende cu 
tin un of mas entrada, nos ta den tempo dificil no por 
paga mas, Introduci Balkenende-Norm, Eliminacion 
di Overbruggingstoelage, Tur arbeidscontractanten cu 
tin salario riba e bezoldigingsregeling mester wordo 
baha na loke ta conta pa empleadonan publico. 

SEPPA no ta bay di acuerdo pa ningun medida, Magaly 
Brito a duna di conoce. 

A keda palabra cu Gobierno lo analisa e documentonan 
ricibi y lo yama sindicatonan pa un siguiente reunion. 

United Nations ta celebra Dia di Tera 
2020 cu e tema 7 Accion Climatico" 



Departamento di Agriaittura, Cria y Pesca 


DIA di Tera ta wordo celebra awe dia 22 
di april anualmente. E aña aki 2020 ta 
bira e di 50 aña di Earth Day y e tema ta 
“Accion Climatico”. E tema aki ta basa 
riba e diferente desafio grandi cu nos ta 
encontra, pero tambe e oportunidanan 
enorme di accion riba e cambio climatico 
cual ta distingui e tema aki como esun mas 
urgente p’e di 50 aniversario. 

E cambio climatico ta representa e desafio 
mayor p’e futuro di humanidad y e 
sistemanan di vital suporte cu ta haci nos 
mundo habitable. 

Na final di 2020 ta spera cu nacionnan lo 
aumenta nan compromiso nacional cu e 
Acuerdo di Paris, riba e cambio climatico 
di 2015. E momento ta awor, caminda 
cuidadanonan por pidi un mayor ambicion 
global pa enfrenta nos crisis climatico. A 
lo menos cu henter paisnan di mundo dal 
un paso dilanti y nan haci’e cu urgencia y 
ambicion. 

E precupacion di mas grandi, ta cu nos 
actonan actual lo conduci na un futuro 
peligroso. Dia di Tera 2020 lo no ta 
simplemente un dia. Mester ta un dia 
historico ora cu cuidadanonan di mundo 
lanta uni den un yamada pa creatividad, 
e inovacion. E ambicion y e balentia cu 
nos mester pa enfrenta e crisis climatico y 
probecha di e oportunidanan grandi di un 
futuro sin carbon. 

Construyendo Legado riba Dia Di Tera 

E prome Dia di Tera di aña 1970 a mobilisa 
miyones di Americano pa proteccion di e 
planeta. Riba 22 di april 1970 miyon di 
Americano, 10 porciento di e poblacion 
n’e momento ey a tuma caya, Universidad, 
ciudadnan, pa protesta p’e ignorancia 


ambiental y exigi camindanan nobo cu 
mester tuma pa nos planeta. 

E prome Dia di Tera a wordo acredita cu un 
lanzamento ambiental modemo cu awor ta 
reconoci como e mayor evento civico di 
planeta. E Dia di Tera a hiba e aprobacion 
di leynan ambiental emblematica na 
Estado Uni, incluiendo leynan di aire 
limpi awa limpi y especienan den peliger 
di extension. 

Hopi pais a adopta leynan similar. Na 2016 
Nacionan Uni a scoge Dia di Tera e dia pa 
firma e Acuerdo di Paris. 

Aruba y Accion Climatico 

Den transcurso di aña un di nos 
companianan estatal manera WEB Amba 
NV tambe a keda mehora su produccion di 
awa pa Aruba. Invirtiendo no solamente na 
bienestar di nos pais, pero tambe calidad 
den produccion di awa cu bo por depende 
na momento hasi uzo di e awa di Aruba. 
Sigur esaki tambe ta un manera hopi 
ensecial pa loke ta nos clima y medio 
ambiente. Gobiemo di Amba durante 
añanan tambe a percura pa proteha algun 
especie di Amba. Nos por menciona 
manera e Yuana di Aruba, e Cascabel. 

E ultimo aki ta un especie cu ta na Aruba 
so e ta wordo encontra den su tipo. E 
ultimo especie cu tambe a wordo protegi 
recientemente ta nos Shoco. 

Un di e problematica mas grandi tabata e 
uzamento di saconan di plastic cu tabata 
wordo uza na tur supermercado. Esaki 
sigur tabata causa un problema basta serio 
pa nos clima y medio ambiente. 

Den mayoria caso e saconan aki tabata 
wordo mira ta termina den nos mondi of 
cadushinan te hasta a encontra saconan di 
plastic den stoma di algun bestia di criansa 
cual sigur ta un situacion fastioso p’e 
bestianan. 

E otro reto tabata cu na momento cu e 
wordo tira den bari di sushi y finalisa riba 
nos Dump e tabata crea un otro problema 
pa nos lama cu ta keda parti pabou di e 
Dump. 

Biento tabata bula practicamente tur e 
saconan aki di plastic y nan ta bay finalisa 
den lama. Durante di un studio haci por a 
tuma nota cu durante añanan cu e saconan 
di plastic aki tabata finalisa den lama a crea 
un base di sushi di plastic hopi remarkable 
den fondo di lama. 


Un acomulacion di miles di saco di plastic 
creando un fondo di lama cu solamente 
saco di plastic cu bo no tabata mira mas 
e santo blanco cu tin den fondo. Pa medio 
di un ley cu Gobiemo di Aruba efectua a 
prohibi supermercadonan duna saco di 
plastic na momento di haci cumpras. Asina 
por a cuminsa regula e uzo. 

Awendia tur hende mester haci uso di 
saconan recycla. Pa varios aña ta buscando 
un solucion permanente pa nos unico 
Dump legal na Parkietenbos. Esaki ainda 
no por defini kico lo por bay bira e posibel 
solucion den procesamento di desperdicio. 

Servicio di Limpiesa Amba (SERLIMAR) 
tambe a introduci sistemnan nobo pa 
atende cu desperdicio. Haciendo uzo di 
diferente baki pa selecta desperdicion na 
nan Recycle Center na Pos Chikito. 

Esaki ta algun ilustracion cu nos pais Amba 
tambe ta haciendo su maximo esfuerso pa 
tog contrubui cu nos clima. 

Esfuerzonan di parti di Ministerio di 
Sector Primario y Santa Rosa tambe a 
hunga un rol positivo, ya cu pa mediante 
diferente proyecto piloto combina cu 
proyectonan educativo, a logra concientiza 
y establece hopi mas interes, conocemento 
y proyectonan concreto cu lo sirbi pa 
sostene y hiba e Sector Agrario di Amba 
den un nivel mas practico y modemiza sin 
laga afo e sistemanan tradicional. 

A enfoca riba sistemanan pa colection di 
awa di yobida, a inicia cu studio riba e uso 
di awa di condensa di airco pa por sostene 
e proyectonan di plantacion y yuda baha 
gasto halto di awa, a sondea posibilidadnan 
pa produci den sistemanan inovativo y cu 
por brinda un garantia riba e cantidad y 
exito di productonan produci localmente 
y como Departamento a expande y ofrece 
hopi mas servicio pa por sigi sostene nos 
productornan local. 

Pa medio di esaki, e desea y peticion na 
henter e comunidad di Aruba di parti di 
Santa Rosa ta, pa cuminsa na planta un 
mata den bo cura como simbolo y recuerdo 
di e dia aki y cu den futuro lo aporta na mas 
fruta, sombra y espacionan berde ariba nos 
isla. 

“Sostene nos Cultura, practica 
Cria, Pesca y Agricultura ” 

Oportunidad pa registracion pa piscador di boto of baranca 



ALGUN siman atras a tuma lugar, e siman di registacion pa 
Piscadonan di Aruba. Esaki tabata na momento cu Gobierno di 
Aruba a declara e “Toque de Queda y Shelter in Place”. 

Santa Rosa di inmediato a informa Minister riba e consecuencia 
cu esaki lo por tin pa esnan cu mester sigi practica nan ofishi pa 
nan por come y bende cu famia. 

Y esaki a conta tambe pa tur Cunukero, Criador y Apicultor, 
kendenan tin un rol di suma importancia pa nos Sector Primario, 
especialmente den e temporada aki unda cu hopi a keda sin 
entrada y prijs di cuminda no ta barata mas. Esaki lo a haci’e 
dificil pa Piscadonan por a subi laman. 

Den cooperacion cu Ministerio di Sector Primario, KPA y 
Kustwacht, a opta pa implementa un maneho urgente pa 
mediante DLVV Santa Rosa, entrega na tur Cunukero, Criador 
y Piscador registra na Santa Rosa, un “Bevestiging” den forma 
di un carta, den cual ta identifca e persona y su crew como 
personanan registra y cu ta practica e diferente ofishi. 

Tur piscador a bin y registra na Santa Rosa caminda cu a 
ricibi nan carta despues cu nan a entrega e diferente papelnan 
necesario. 

Mediante e carta, ta regula e cantidad di persona ta cu maximo 
tres den un boto pa por bay pisca y si ta caso di Piscado di 
Baranca ta dos persona. Esaki tambe ta debi n’e prohibicion di 
“Samenscholing” mas cu tres persona. 

Riba peticion di varios piscador cu no a logra registra, Minister 
Romero a opta pa habri e registro bek pero den un forma digital, 
teniendo na cuenta e situacion cu e virus y safety di tur persona. 
Pues, for di diahuebs awor, dia 23 di april tin oportunidad pa 
haci e registacion aki un biaha mas na tur esnan cu no a logra 
biaha pasa, pero den un forma digital. 

P’esnan cu a manda nan documentonan caba via mail, nos kier 
haci un apelacion pa manda esaki di nobo via mail y tambe nan 
esnan cu awor ta bay haci e peticion. 

E mail pa registra ta registro @ santarosa.aw y lo mester manda 
e siguiente informacion; 


Nomber, adress y number di telefoon di e propietario di e 
boto si esaki ta diferente cu e Capitan. 

Copia ID Valido di e Capitan y copia di su kleinvaarbewijs. 
Copia di ID valido di dos tripulante adres 
Si e dono di e boto no ta forma parti di e crew, mester un 
carta di e dono authorizando e Capitan y e crew pa hasi uso 
di su boto. 

Registracion di Boto di Directie Scheepvaart y Copia di 
documento di e keuring di e boto. 

No lubida cu e registracion aki ta conta solamente pa un (1) 
carta pa Boto. 

Pa Piscado di Baranca mester manda, basicamente mesun 
informacion, excluiendo registracion di boto. Pero ta importante 
pa indica den bo email, no mas cu tres localidad caminda e dos 
persona riba e carta, lo bo bay pisca na baranca. 

Nos ta haci un apelacion na tur esnan cu no a registra ainda 
of ta desea di registra pa nan por haya e carta pa nan por bay 
pisca sin problema, pa nan manda nan peticion via registro@ 
santarosa.aw p’ asina nos por procesa bo registracion y pa tur 
Piscado por ricibi nan carta y pa por bay pisca sin problema. 
Tene cuenta cu mester manda tur informacion menciona riba 
pa por ricibi boso carta. Si por tin cualkier pregunta, por tuma 
contacto cu Randy Maduro of Ludwig Rasmijn na 585-8102. 

Na momento cu e carta ta cla, nos lo manda un mail of yama 
pa informa e fecha y horario pa busca e carta na Santa Rosa 
n’e booth di Security na entrada. Por ultimo nos kier informa, 
cu na momento cu KPA of Kustwacht confirma cu e nomber 
di e persona nan cu ta den e boto of piscando na baranca, no ta 
cuadra cu e nombeman ariba e carta of e grupo ta cometiendo 
un acto contra ley, e carta lo wordo confisca y e Piscadonan aki 
lo no tin oportunidad mas pa ricibi otro carta y bay pisca. 

Nos ta pidi e cooperacion di tur Piscador cu esaki y danki p’e 
trabou duro, pero balioso cu boso ta eherce y corda hiba boso 
articulonan di seguridad riba boso boto. 

Informacion y formulario pa huurgrond obtenibel online via www.dip.aw 

Ban haci bon uzo di e oportunidad pa 
planta y stimula nos economia local 




Ministerio di Desaroyo Teritorial, Infrastructura y Medio Ambiente 
conhuntamente cu Departamento di Infrastructura y Planificacion 
(DIP) y Departamento di Naturalesa y Medio Ambiente (DNM) a 
anuncia inicio di periodo di inscripcion y re-inscripcion di pa tere- 
nonan pa huur. Esaki ta conta pa tur ciudadano interesa pa planta y/ 
of cu ta plantando. 

Minister di Desaroyo Teritorial, Infrastructura y Medio Ambiente, 
drs. Marisol Lopez - Tromp den un rueda di prensa dialuna mainta a 
elabora riba e hecho cu nos pais ta pasando den un temporada dificil 
pa loke t’e situacion di COVID-19. 

Pa cual aworaki ta importante pa enfoca riba kico nos mes como 
pueblo por haci pa yuda recupera un parti di nos economia a trabes 
di entre otro planta alimento. 

E SITUACION 

Actualmente tin diferente ciudadano cu tin tereno huur cu a acerca 
DIP pa “follow - up” riba nan peticion y/of paga pa locual cu nan 
tin caba. Sinembargo, durante e ultimo tempo DIP no por a atende 
cu esaki manera debe ser pa motibo cu tabata atende cu e lista di 
terenonan pa cas. Aworaki cu e aspecto di terenonan pa cas ya ta 
canando bon pa dos aña caba, ta toca tumo pa atende cu e lista di 
terenonan pa huur (huurgrond). 

Riba e mapa di Araba tin indica e diferente area y destinacion plani- 
fica p’esakinan. E areanan indica como “landelijk” (color geel), t’e 
terenonan cu por uza pa agricultura/plantacion den e temponan nos 
dilanti. E terenonan aki ta ubica den diferente bario y districto. 

KICO TA TERENO HUUR? 

Tereno “huurgrond” ta un tereno di Gobierno y no ta bira di e ciu- 
dadano (peticionario). E ta un tereno di Gobiemo cu bo ta uza p.e., 
pa planta y pa cria di bestia. 


Den e caso aki ta enfocando riba e parti di plantacion y e acuerdo aki 
ta wordo cera pa 5 aña. 

N’e momentonan aki, DIP tin un lista di casi 1300 persona cu du- 
rante e ultimo 10 añanan tin huurgrond. Sinembargo no ta na altura 
si tur e hendenan aki ta plantando, cuanto tin cu no ta interesa mas 
den dje of cuanto di e acuerdonan aki a vence y ta desea di prolonga 
esaki. Pesey a tuma e decision pa DIP inicia cu un proceso nobo pa 
inscribi of re-inscribi pa tereno huurgrond. 

E ta importante pa cada ciudadano cu tin un huurgrond cu nan acu- 
erdo a vence pa haci uzo di e oportunidad aki pa DIP tin un bon bista 
di e situacion actual. 

Considerando cu tin shelter in place, a opta pa laga e peticionarionan 
haci e proceso di inscripcion y re-inscripcion pa huurgrond online 
via e siguiente pasonan: 

Bishita www.dip.aw y scroll bay abou 

1. Click caminda tin e poster di “Ban sembra awe, pa cosecha ma- 
ñan” 

2. Descarga (download) e formulario pa huurgrond (sea ta pa in- 
scribi of re-inscribi) 

3. Yena e formulario y rekisitonan 

4. Deposita pago online of haci pago na banco (cuenta di banco ta 
riba e formulario) 

5. Agrega tur rekisito hunto cu prueba di pago 

6. Email e formulario completo y rekisitonan na re-inscrip- 
cionhuur20@dip.aw of inscripcionhuur20@dip.aw 

Pa cualkier informacion, por fabor acudi riba e pagina di Facebook 
di Directie Infrastructuur en Planning - DIP pa tur informacion ac- 
tualisa. 

E aña aki riba 22 di april ta celebra 50 aña Earth Day 

Kico tur a cambia den 50 aña? 



YEARS 

EARTH 

DAY 2020 


RIBA Earth day 2020, Directie Natu- 
ur en Milieu (DNM) kier a refleha bek 
riba e 50 aña di conscientisacion di e 
esfuersonan di Earth Day Network pa 
crea un movimento di medio-ambiente 
mundial pa cambio y transformacion 
positivo pa hende y planeta. 

Na 1970, 20 miyon Mericano a mobil- 
isa pa haci un yamada pa un protec- 
cion mayoritario pa nos planeta. Awe 
na 2020 nos ta haya nos mes confronta 
cu un crisis mundial cu t’e coronavirus 
pandemic COVID-19, pero nos no por 
descarta e otro crisis, cu t’e disaster 
creciente yama cambio di clima. 

Nos no por keda sin haci nada, para 
tur accion of keda keto. Esaki ta haci 
nos mas consciente cu mester deman- 
da cambio y transforma nos planeta 
pa nos por enfrenta e crisis di cambio 
di clima. Si nos no haci esaki, e situa- 
cion actual lo bira e normal nobo (new 
normal), cu ta un mundo na unda pan- 
demia y condicionnan severo di clima 
ta afecta mundo henter, lagando atras 
aun mas comunidadnan vulnerabel 
den riesgo. 

Siguientemente ta sigui algun dato 
compila pa American Museum of 
Natural History cu a traha un video 


y comparti’e pa celebra y recorda e 50 
aña. 

Kico a cambia den e 50 añanan aki? 
Nos a cambia. Nos populacion a mas 
cu redobla. Nos ta tuma mas espacio. 
Construccion mundial ta cubri mas di 
22 miyon hectar. Grazing (comemento 
di yerba dor di bestia) mundial 230 
miyon hectar. Plantacion 160 miyon 
hectar. 

Kico t’e consecuencia di perdida di 
tanto espacio? Esaki ta pone nos mas 
den cercania y contacto cu e bestianan 
salvahe (wild animals). 

Tres cuarto di e malesanan nobo infec- 
cioso a origina di bestia. P’esey e bro- 
tenan nobo di infeccion ta birando mas 
comun. 

Den averahe cada persona ta produci 
21 % mas C02. Per capita tin 47% mas 
uzo di fossil fuel, ta consumi 65 % mas 
carni, tin un produccion di 447 % mas 
di plastic y tambe tin 561% mas bia- 
henan cu avion. 

Hunto nos a emiti (produci) 1.2 triyon 
ton di C02 desde 1970. Cu e cambion- 
an ey a resulta cu tin mas C02 den nos 
atmosfera, 26 % mas cu 50 aña pasa. 

Den nos lamanan e ta causa cu e acides 
ta aumenta cu 4% pa cada decada. Mas 
acides kiermen awanan mas cayente y 
mas acidico ta stroba formacion di cor- 
alnan of animalnan. Y na e superficie 
di tera e temperatura ta subi mas cu 1 
grado Celcius. 

E ijs di Groenland ta dirti 6 biaha mas 
liher. E nivel di awa di lama a subi 
riba 3.3 cm pa decada. Nos ta biba 
temponan di clima mas extremo cu 
horcan, inundacion, secura y candela- 
nan di mondinan (forests). 


Awor nos ta compronde e impacto neg- 
ativo cu nos tabatin riba nos medio 
ambiente. 

Kico mas a cambia desde 1970? Nos a 
cambia. Nos tin e evidencia nos sa kico 
por haci pa trece e cambio necesario. 
Nos mester stop e emision di carbono 
y otro gasnan cu ta malo pa nos medio 
ambiente. Restaura y proteha habitat- 
nan natural di nos flora y fauna riba 
tera y lama. Hunto como humanidad 
nos por logra haci e cambionan. 

Kico t’e cambionan positivo cu nos a 
logra den e 50 añanan? Nos ta uzando 
energia renobabel: wind power cu 32 
biaha mas capacidad. Solar power cu 
400 biaha mas capacidad. Ya nos ta 
restaura y expande e mondinan/for- 
estnan cu 3.2 miyon kilometro cuadra. 
Nos ta proteha e areanan marino di 27 
miyon kilometro cuadra. Nos a pone 
meta pa reduci e productonan di car- 
bon pa keda bou di 2 grado celcius di 
calentamiento. E cantidad di nace- 
mento a baha di 4.5 pa 2.5 pa hende 
muher. 

Nos dieta a cambia pa inclui uno mas 
saludabel. Nos hendenan ta mas edu- 
ca, e cantidad di hende cu por skirbi y 
lesa a subi di 65 % na 1976 pa 86% na 
2020. Nos ta demanda mas accion, tin 
mas organizacion di medio ambiente 
cu 50 aña atras. E pasado ta claro. E 
futuro ta di nos pa crea. 

Con Earth Day lo ta aki 50 aña ta 
depende con nos reduci nos emis- 
ion di C02 awe padilanti. Hunto nos 
ta dicidi. DNM ta haci e yamada pa 
riba 22 di april subi e website earth- 
day.org pa mas involvimento digital. 
Stay safe and think climate action. 

DESDE momento cu refineria di Aruba a habri su porta 
na 1929, el a hunga un papel importante den economia di 
Aruba. Pobreza a bira algo di pasado. Prosperidad di Aruba 
a bira un di esnan mas halto den region di Caribe. Hasta 
despues di e modernisacionnan intenso cu a conduci na re- 
tiro na gran escala y cu al fin y al cabo a hiba na desaroyo 
di e industria di turismo, e refineria a keda di gran impor- 
tancia. 

Esey a sali na cla dia cu Lago a cera su portanan definitiva- 
mente na 1985. Desempleo a aumenta den un solo tiro di 
practicamente cero pa 30% y economia a reduci cu 20%. 


Ciere di refineria 

E motibo principal di e ciere tabata e capacidad di mas di 
crudo den mundo. Esaki tabata consecuenia di construccion 
di refineria supergrandi y supermoderno na p.e. Rotterdam 
y Arabia Saudita. A1 fin y al cabo, den curso di 35 aña, a 
cera tur 4 refineria grandi den region di Caribe. 

Ta trata di Lago na Aruba (1985), Shell na Corsou (1985), 
e refineria gigantesco Hovensa na St. Croix (2012) y hasta 
esun na Trinidad & Tobago (2018). E ultimo aki ta remar- 
cabel como cu e por conta cu su propio fuente di crudo y un 
provision ilimita di gas. 


AYOOO REFINERIA!? 

Pa: Armand Hessels 

Aruba tambe a logra un reapertura di su refineria, aunke 
tabatin mester di 3 empresa: Coastal, E1 Paso y Valero. 

E ultimo aki a cera e refineria definitivamente na 2012. E 
perspectivanan pa un reapertura di e refineria di Aruba 
awor si ta hopi malo. 

Realidad di Aruba 

E refineria di Aruba no solamente t’esun di mas bieu (cu 
excepcion di esun di Corsou), tambe e t’esun cu mas tempo 
fo’i uzo y pues sin mantencion. Esaki ta desastroso en bista 
di e nivel halto di salo di laman den aire. No ta por nada cu 
e conocido experto di refineria Nelson English a calcula e 
‘rehabilitashon’ di e refineria na por lo menos US$2 biyon. 
Cu e inversion aki e refineria lo por funciona n’e mesun 
nivel limita cu na 1991. 

Pa motibo di e falta di e ‘cracker-unit’ desde mitar di añan- 
an ’80, e refineria ya no por a bende producto final mas 
manera gasolin y diesel. 

Un rehabilitashon completo, incluyendo capacidad di refi- 
nahe di diesel y gasolin cu un percentahe abou di sulfur, lo 
rekeri un inversion di minimal US$ 3 biyon. Riba dje Aruba 
no tin su propio fuente di crudo, ni un mercado interesante 
di benta di crudo, mientras cu e provision di gas tambe ta 
forma un problema. Como tal, Aruba no tin mucho chens 
riba un inversion asina cuantioso pa su reapertura. Hasta 
e inversion relativamente modesto di US$ 1 biyon pa un 
upgrade limita pa refina e crudo diki Venezolano, ya caba 
a forma un obstaculo no-atractivo pa motibo di e desaroyo 
inpronosticable di e situacion politico Venezolano y pues di 
su industria petrolero. 


Reapertura 

En bista di e interes economico grandi, e diferente islanan 
a haci tur esfuerso pa mantene ‘nan’ refineria habri. Asina 
Corsou a logra basta liher na interesa e compañia Venezo- 
lano PDVSA pa asumi refinamento, mientras cu ta parce 
cu despues di e colapso actual di PDVSA, e grupo Klesch lo 
asumi e trabou. 

Esun di St. Croix ta den man di Limetree Bay Refining, 
mientras cu e sindicato di empleado di e refineria di Trini- 
dad & Tobago ta spera di mantene e empresa bibo bou di 
nan propio maneho y cu un inyeccion considerable di placa 
stranhero (di Surinam!). 


MEP: Un oportunidad perdi 

En realidad Aruba a perde su ultimo oportunidad pa un 
renobacion exitoso na 2007/2008. E tempo ey, e refineria 
tabata den man di Valero cu tabata dispuesto pa inverti 
mas di US$ 2 biyon pa haci e refineria competitivo atrobe. 
Pero e Gobierno (di MEP) di e tempo ey a impone exigencia 
absurdo, e.o. un B.B.O di 1% riba exportacion. Pa Valero 
esaki tabata inaceptable: no solamente impuesto riba ex- 
portacion tabata absurdo den perspectiva internacional, 
pero e porcentahe lo tabatin un efecto mucho grandi riba e 
margen di ganashi (pa motibo di e competencia feroz den e 
negoshi di crudo: ta haci ganashi riba nivel di cen). 

Sigui na otro pagina > > 

Esaki a haci cu no por a sigui bou di e condicionnan aki. 
Pues ta resulta cu Gobierno di MEP di e tempo ey a torpe- 
dea e intencion di Valero pa renoba e refineria debidam- 
ente. Manera ta conoci, despues di esey Valero a desisti di 
e inversion planea. E refineria a sigui bay atras te cu poco 
despues el a cera su portanan definitivamente. 

AVP: Un acto di desesperacion 

E resto ta conoci. Gobierno di AVP cu a asumi e riendanan 
despues, durante e climax di su crisis financiero pa motibo 
di debe extravagante, a purba di traspasa e refineria na un 
set di delincuente na otro banda di lama di Caribe. Di mes, 
ehecucion di e acuerdo aki a faya. 

Consecuencia ta cu a blokea desaroyo di Aruba y special- 
mente di San Nicolas pa hopi aña. Motibo: e obligacihon 
di e ultimo empresa pa desmantela e refineria y limpia e 
tereno riba su gasto, a pasa pa Citgo-Aruba cu no tin nin- 
gun cen preto. 

Consecuentemente mester pasa e gasto aki pa pagador di 
impuesto di Aruba, cu ya caba ta carga e consecuencianan 
financiero extravagante di decada di malgobernacion. Tu- 
mando na cuenta e situacion financiero di Aruba, di mes no 
tin bista riba un solucion rapido di e situacion aki. 

Competencia di mustra dede 

Mientrastanto AVP ta culpa MEP di a torpedea ‘renace- 
mento’ di e refineria. MEP ta culpa e fiasco entre otro n’e 
sancionnan Mericano pa cu Citgo y e compañia madre PD- 
VSA. Riba dje e empresa nunca lo a pidi un bcencia p’e 
proyecto di renobacion, locual ta duna e impresion cu nunca 
tabatin e intencion serio pa ‘upgrade’ e refineria. 

En realidad, a pesar di multiple promesa, nunca Citgo/PD- 
VSA por a percura p’e financiamento necesario p’e trabou 
di ’upgrade’ di e refineria p’e crudo pisa di Orinoco. 

E actividadnan riba e tereno di e refineria nunca (ni tampo- 
co den tempo di Gobierno di AVP!) a bay mas leu cu e nivel 
di inspeccion di antemano. Hasta financiamento di e apar- 
tamentonan simple p’e personal di construccion a resulta di 
ta un dolor di cabes. E sancionnan a bin aña despues. 

Un chens perdi 

Pa Aruba, e situacion aki ta desastroso. E escogencia pa 
sigui cu Citgo tabata fatal p’e futuro posibilidadnan di de- 
saroyo pa e tereno inmenso. 



Despues di desmantelacion y limpiesa dor di Valero, lo por 
a uz’e bon pa establece un compleho di energia grandi cu 
tanto molina di biento como parke solar pa cubri gran parti 
di e necesidadnan energetico di Aruba. 

Hunto cu un maneho pa haci compra di auto y camion elec- 
trico atractivo, esaki por a nifica pa Aruba cu por e baha e 
necesidad grandi di combustibel pa WEB, gasolin y diesel 
drasticamente. 

Esaki lo a reduci ‘exportacion’ di divisas considerablemente 
y pues lo a mehora grandemente e balance di pago. Asina 
al fin y al cabo hopi mas medio lo por a bin disponible pa 
desaroyo di Aruba. A perde e chens aki, na prome lugar pa 
motibo di e gran incapacidad di pobtico Arubano. 

Sentido di realidad 

Mientrastanto Aruba a ricibi e yabinan di e refineria bek 
y Parlamento a aproba e acuerdo di terminacion cu Citgo. 
Di mes, en cambio di desisti di eventual claim contra Cit- 
go, manera e obbgacion pa desmantela e refineria y un bon 
limpiesa. 

Di otro banda, Gobierno ta insisti cu e tin 25 interesado pa 
tuma e refineria y renob’e (parcialmente). Esey, ningun ex- 
perto a tribi di pronostica. 

Specialmente en bista di e estado penoso di e refineria, e 
prijs di crudo actual cu a baha te un record absoluto y e 
perspectivanan negativo pa un recuperacion rapido di eco- 
nomia mundial. Riba dje e intencion di Gobierno actual pa 
rebiba e industria hopi sushi aki, cu e efectonan mas da- 
ñino posibel pa tera, laman y aire, no ta duna credibilidad 
na su intento pa reabsa un ‘economia nobo’ cu mas atencion 
p’e hende y su medio ambiente. 

Lider di UPP, Booshi Wever 

Den e "normal nobo" un 
Compromiso Nacional ta 
esencial y pa logra esaki ta 
necesario un "Takenkabinet" 


NA comienza di “Shelter in Place” 
nos como UPP a trece dilanti cu tur 
ciudadano tin derecho riba informacion 
corecto y obhetivo, manera prescribi 
pa Nacionnan Uni. Esaki ta encera 
informacion transparente y participacion, 
Candelario (Booshi) Wever a cuminsa su 
observacion. 

Tumamento di decision na Aruba pa hopi 
tempo caba ta bay cu yen di manipulacion, 
sin e transparencia necesario y hopi biaha 
yen di intimidacion, fomentando asina 
mas e “cultura di miedo”. 

UPP a vocifera tambe cu den cualkier 
sea e crisis cu nos por ta aden, no por 
malusa esaki pa na forma relampago 
tuma decisionnan sin e transparencia 
necesario. 

Pesey ta hopi importante cu un pueblo 
ta bon informa y motiva, pa motibo cu 
al final nan lo ta dispuesto pa haci y 
contribui mas, contrario na un pueblo cu 
ta wordo fuertemente controla y domina 
pa falta di conocemento y informacion, 
sea ta dor di prensa of dor di forzanan 
politico influente! 

UPPtasinticuketobayfaltahopisinceridad 
pa cu nos pueblo, particularmente pa tur 
e plannan cu ta wordo crea. Mirando e 
crisis actual, despues di COVID-19 of 
reapertura di nos pais, Aruba lo no ta 
mescos mas. 

Ta wordo papia e ultimo simannan di e 
“normal nobo” of e “era nobo” cu nos 
lo bay conoce. Y ta mas cu logico nos lo 
mester ta prepara p’ esaki. 

UPP ta apoya parcialmente e forma cu 
ta atendiendo cu e diferente aspectonan 
di COVID-19 y tambe p’e structura di 
conseho cu lo tin di bay kibra cabes riba 
recuperacion di Aruba despues cu dicidi 
pa habri Aruba bek. 


Pero na mes momento UPP ta sinti, y 
nos por wak tambe den e structura di 
conseho cu a wordo presenta, cu no ta 
papia riba e “normal nobo” p’e mundo 
politico y gubernamental. Nos ta sinti cu 
ainda poco ta wordo bisa riba e aspecto 
di gobernacion y politico. Cada bes parce 
cu na Aruba ta lubida esaki. 

UPP ta kere, cu si nos ta sincero cu nos 
mes, y manera Minister President ta bisa, 
cu despues di COVID-19 nos lo bay tin 
un structura economico of MODELO 
ECONOMICO otro cu nos a bin ta 
conoce. Un modelo economico cu lo 
turismo lo ta parti di dje. Pero no lo ta 
tur cos. 

Loke nos ta keda falta, t’e MODELO 
POLITICO. Riba esaki no ta wordo papia. 
Pesey un biaha mas UPP, mescos cu 
nos a haci na 2014 y 2015, y manera 
proponi na 2017 durante eleccion, UPP ta 
presenta na Prome Minister e proposicion 
via di documentacion, pa nos como e 
gremio politico traha den direccion di 
un rumbo nobo p’ e pais aki, unda cu e 
MODELO POLITICO y MODELO DI 
GOBERNACION tambe lo mester ta cla 
pa e “normal nobo”. 

Y esaki nos haci por medio di un 
proposicion pa yega na un Compromiso 
Nacional, na unda cu nos lo ta bay ta 
reglando “for once and for all” GOOD 
GOVERNANCE y transparencia na 
Aruba, unda cu nos porfin por “mara 
man di e politiconan”, y combina cu 
un finanza publico balansa y duradero, 
nos por fortifica nos pais Aruba y nos 
democracia. 

Di e manera aki so nos por drecha nos 
nivel di gobernacion y cambia e rol di 
nos Parlamento di uno di rol mediocre 
y verlengstuk di Gobiemo, pa uno di 
“check and balances” real cu pa hopi 
tempo no tin mas na Aruba. 



Tur esaki na su turno tambe lo yuda na 
elemina e conflicto cu nos tin cu Hulanda, 
por medio di e presencia di CAft, cu lo 
mester bira obsoleto di berdad. 

Haciendo esaki nos lo logra restablece e 
respet tanto cerca nos pueblo, como cerca 
Hulanda, cu al final lo bay na yuda Amba 
mas liher cu ta posibel. 

Awe nos por scucha hopi ta papia, 
tanto Minister-, Parlamentario- y 
sindicalistanan cu nos tin di baha nos 
gastonan p’asina nos por haya ayudo 
Hulandes. Esaki ta mensahe cu pa hopi 
tempo caba tabata wordo treci dilanti, 
pero nos mester warda un crisis di e 
magnitud a yega pa nos realisa esaki. 

Den e cuadro di e seriedad aki cu mester 
tin, e polarisacion continuo cu tin entre 
partidonan grandi y cierto sectoman di 
nos comunidad cu Gobierno, pero tambe 
e populismo cu ta bayendo den direccion 
di infantilismo, ora nos wak cu den 
seno di coalicion den Parlamento no lo 
contribui na nada pa nos yega na unda 
nos mester yega. 

Ta pesey UPP ta boga pa si di berdad 
nos kier traha den direccion di e 
“normal nobo” aki na Aruba, pa bin cu 
un TAKENKABINET pa tempo cu ta 
resta y tur nos vote-getheman drenta 
Parlamento p’asina nos por yega n’e 
mihor decisionnan. Decisionnan cu 
ta wordo discuti tambe a base di un 
base amplio (breed draagvlak) den nos 
comunidad, por medio di un Dialogo of 
Cumbre Nacional, p’asina nos por crea 
un Aruba di berdad sostenibel. 

Na opinion di UPP e crisis actual, cu 
yen di crisis adicional, ta haci cu esaki 
t’e caminda pa nos sali afo fuerte. Nos ta 
spera cu nos politiconan e biaha aki si tin 
e madurez pa comprende esaki. Ta awor 
of nunca!, Booshi Wever a conclui. 

Malvadoncm di Mabon Kavel a cende cas 
na candela pega di post di Polis bandona 






PASA di mey anochi unidad di Polis a bay cu urgencia di- 
rección di Mabon Kavel. A drenta información cu tin un Post 
di Polis na candela. 

E Post di Pobs te cu awe no a funciona después cu Minis- 
ter Andin Bikker a re-inaugura esaki cu varios colega pre- 
sente y mas cu 60 Polis uniforma. 

E biaha aki madruga ta tur unidad riba caya a drenta Ma- 
bon Kavel. A reuni y sali hunto pa evita confrontación con- 
tra un solo patruya di Pobs. Ora a yega a haya e habitante 
di e cas pega cu e Post di Pobs den acción cu awa pagando 
candela. 

E no sa ken a cende e candela. Mas bien el a splica Polis cu 
e tabata drumi y djey a scucha un sonido fuerte y haya e 
candela den su veranda. Cu emmer di awa a paga e candela. 
E intención tabata pa cende e Post di Polis na candela, pero 
e cos a bay robes. Un of dos ora prome na mesun sitio riba 
caya a detene un persona pa Toque de Queda. No ta conoci 
si ta un represaya esaki tabata. 

Investigación a cuminsa n’e sitio y Cuerpo Tecnico di Polis 
a ser avisa pa presenta n’e adres den Caya Butishi. Reac- 
cionnan a drenta mesora di pueblo. Nan ta kere cu FCCA 
por kita e post aki for di Pobs y duna un hende p’asina e por 
biba aden. 

E caso aki a bira uno hopi serio, debi cu desconocinan a pone 
un bari na porta di e cas obstacubsando e habitantenan di 
sali ora e candela cuminsa. Danki Dios prome cu Brand- 
weer a yega ya e candela a wordo paga. 

Polis n’e sitio a pidi pa BFTO, debi cu lo tira un Molotov 
Cocktail pa cende e candela. Esaki ta bay den direccion cu 
esnan cu a haci esaki lo tawata desea algo sumamente malo 
pa esnan bibando eybanda. 

Autoridad lo tin cu haci un investigacion profundo di e caso 
serio aki y trece dilanti kende(nan) ta esnan cu a comete 
esaki. Nos ta sigur cu rapidamente autoridad lo sa di detene 
e autor/nan di e candela aki. 

Despues di henter un show di Minister Andin Bikker, Alan 
Howell a haci cu reapertura die Post aki, awe por mira cu 
e Post aki no tin coriente, no tin lus pafo y airconan a ser 
horta. 

Un warda drecha, pero awe tur destrui y bandona sin cu a 
haci uso di dje. Placa di pueblo benta afo. 

TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 



Aruba’s 

Polis a detene homber riba bais, 
kende tabata basta agresivo, 

El o comete destruccion na algun auto y a scupi un persona 





DIALUNA algo prome cu 8’or di anochi, un homber, 
kende ta traha na Bingo Restaurant a hay’e den un situ- 
acion hopi fastioso cu un homber riba bais. E homber 
riba bais pa un motibo desconoci a pasa scupi e traha- 
dor di Bingo Restaurant. 

E homber riba e bisicleta despues a core bay banda di 
Local Store y a kibra un bentana di auto tambe na Bot- 
ica Santa Ana, el a kibra glas di un otro auto. Mesora a 
avisa Polis. 

Na momento cu Polis tabata bayendo p’e asistencia a 
bin topa cu un homber riba bais preto di cual e descrip- 
cion ta cuadra cu loke nan a avisa Polis. Mesora Polis a 
bay atende cu e homber aki y e homber a bira agresivo 
cu Polis. Mesora nan a mande vloer pa por a bisti’e boei. 
Transportwagen di Polis a presenta y a transporta e 
homber aki pa Warda di Shaba. E patruya mes a bay 
Local Store y Botica Santa Anna pa tuma dato di e de- 
struccion cometi p’e homber riba e dos autonan. 



























22 


Internacional 


AWEMainta 


Diaranson, 22 April 2020 


Ccmdela grandi na St. Maarten 




DEN prome oranan di ayera madruga pa ser exacto 
na loke ta conoci como Middle Region, a surgi un can- 
dela masha grandi. Hopi di e habitantenan ey banda 
tabatin miedo cu nan cas tambe lo pega na candela. 
Mas ainda manera a ser bisa, nan Bomberonan no 
ta equipa pa combati un candela asina grandi. Y pa 
colmo no tabatin awa of no tabatin presion di awa. 

Informacion cu nos a haya for di St. Maarten ta bisa 
cu e pida tereno aki ta di un tal Babaquis (aparente- 
mente Haitiano), kende ta dedica na agricultura. Ba- 
baquis hunto cu su famia ta haci agricultura, unda 
nan ta planta batata dushi, machishi etc. Kico te 
causa di e candela grandi aki, te ainda no ta conoci. 

A$Sra 


“ ÇuHefKzl »?Wg & (fyievuxtvuf 


"Señor ta mi wardador, mi'n tin falta di nada 
Den cunucu di yerba berde e ta pone mi sosega. 

E ta hiba mi na awa trankil, 

Pa mi bolbe haña forsa". 

Salmo:23 

Cu tristeza na nos curason nos ta anuncia fayecimento di: 



Sr. Anselmo F, Semeleer 

Mihor conoci como"Chemmy" 
ex-empleado di Lago 
*09-03-1932 - +19-04-2020 


Acto di entiero lo wordo anuncia despues. 


Au^fra 

- 

‘ ÇuH&uzt “ityome & 0iemat<yuf 

Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 

Salmo 100:4 

Cu honda pena pero conforme cu boluntad di Dios, 
nos ta anuncia fayecimento di nos querido defunto: 




Sr. ClementeTeodoro Zievinger 

Mihor conoci como"Buchi" 

23 November 1944-18 April 2020 

Na nomber di su: 

Mama: t Veneranda Zievinger-Dirksz 
Tata: t Juan Federico"Djaja"Zievinger 

Rumannan: t Raymundo"Mundachi"Zievinger 

t Juan Federico"Titi"Zievinger 
Prima mescos ruman: Maria Louisa "les" Dirksz 

Su unico cunja: Sra vda Sandra Zievinger-Ridderstap 

Su unico sobrinonan stima: 

Sra Cassandra y Rutsel Orman-Zievinger 
Juan Federico"Fichin"Zievinger 
Su unico sobresobrino stima: Juean Albert Orman 
Primo y primanan, comer y compernan y tur su ihanan 
Tur ayudantenan na cas. 

Staf, personeel y tur su companeronan na Cas di Machi 
Dr di cas dr Fernandez y ass. Sra Maria 
Tur ex coleganan di casino controleur Aruba y Corsow 
Bisiñanan, amigonan, conocirnan y demás famianan: 
Zievinger, Dirksz, Ridderstap, Orman, Ridderstaat. 

En conexion cu e situacion actual cu nos ta pasando 
aden, entiero lo tuma lugar den seno familiar. Condolen- 
cia lo por wordo manda via email: 
mrs.orman1974@hotmail.com of jamada telefonico y 
whatsapp na numbernan 592-1300, 564-6984 of 
566-0693. 

Disculpanos si den nos tristesa nos por a lubida algun 
famia of conocir. 


Detendon pa menasa, maltrato y destrucdon 


WILLEMSTAD - Relacioná cu un kaso di 
menasa, maltrato y destruccion, Polis a haci 
detencion di un hómber. 

Diamars 21 di april 2020, alrededor di 
06.50 or, riba órdo di Ministerio Publico, 
Polis a detené e hómber sospechoso 


E.M.H.K., nacé na Córsou di 32 aña di 
edad. Detencion a tuma lugar na su cas den 
Kaya Yerba Bueno. 

A presentá e sospechoso dilanti di un Fiscal 
auxiliar, kende a ordená su encarcelacion 
pendiente di mas investigacion. 


A$f,a 

*Pu<ten<xC ^ome & (2ne*tuxton<f 

Señor ta mi wardador, mi’n tin falta di nada, den cunucu 
di yerba berde 

E ta pone mi sosega, E ta hiba mi na awa trankil, pa mi 
bolbe haya forza. 

Salmo:23. 

Cu honda pena y tristeza na nos curazon nos ta participa 
fayecimento cristianamente di: 



Pedro Ismael Dijkhoff 

Mihor conoci como "Mayei" 

*10-21 -1940- +4-13-2020 

Na Nomber di: 

SuEsposa: tAniceta Dijkhoff - Quant 

Yiunan: Dorothy Dijkhoff yyiunan 
Donald (Donny)y Eka Dijkhoffy famia 
Elvis (Jose) y ColetaDijkhoffy famia 
Feliz (Feli) y RuthlinDijkhoff y famia 
Jimmyy Judy Dijkhoff y famia 
Roland (Nando) y LoesjeDijkhoff y famia 

Nieto(a)nan:Gerard, Derricky Magaly, Liliana, Arthur y 
Dianne, Ruthmilda, Kimberly y Salam, Mallory y Danny, 
Ivan y Sophia, Kevin, Julién, Mary-Ann, Melissa, Jamie- 
Lee y Rodney, Jennifer y Jordan. 

Bisanieto y Bisanietanan: Negusa, Zion, Sher, Jason, 
Jaydrian, Sukaynah, Delta y Ali. 

Ruman nan: tNovita y +Jan Brete y famia 

tHose Maria"Mai"y tlkaDijkhoff y famia 
tFransisco y tTeresita Dijkhoff y famia 
Juan y tLivia Dijkhoff y famia 
tTheresita y tMaximiliano Jacobs y famia 
tGenoveva y tManuel d'Abreu Ribeiro y famia 
fThomas y Lucia Dijkhoff y famia 

Primo y primanan, Swa y Cuñanan, subrino y 
subrinanan,ihanan, bisiñanan, conocirnan, ex coleganan 
di Douane y demasfamianan den exterior. 

Bon Bisiña: 1 Cerilio Marchena, FamiaGoeloe. 

Un palabra di agradecimentona: Zr.Helen Charles, Dr. 

Giel yDr.Vis. 

DemasFamia:Dijkhoff, Quant, Van Balen, Gomez, 
Petrocchi, Irausquin, Ras, Hurtado, Wever, Jacobs,Hadi,de 
Abreu-Ribeiro, Lampe,Tromp, Kelly, Michel, Vrolijk, Kock, 
Arends, Koolman,Trimon,Brete. 

Disculpanossi den nostristestanos por a lubidaalgunfa- 
mia. 

Nos lo no ricibibishita di condolencianacas pa motibo di 
e situacion actual y siguiendoregulacion di DVG, Famia 
ta opta y informa cu lo tene e acto di entiero den seno 
familiar. Nos lo aprecia y ta ricibicondolencia via 
telefoon, Whatsapp (5943596),facebooky via email: 
Dijkhoff@utaruba.com 



"Señorta mi wardador, mi n'tin falta di nada; 
den cunucu di yerba berde, eta ponemi sosega. 
eta hibami na awa tranquil, pa mi bolbe haña forsa". 
Salmo 23:1,2,3. 


Cu inmenso tristeza den nos curason pero agradecido 
pa tur e amor risibi di dje nos ta anuncia fayecimento di 
nos Tata, Welo y Bisawelo Stima: 


Sr. Profilio 

"Buchi" 

Dirksz 



Cariñosamente jama: Papa Buchi of Buchi di Anna 
*26 februari 1940 - +17 april 2020 
Na nomber di su: 

Casa Stima: + Susanna Maximina Dirksz-Dirksz 


Yuinan: Porfilio (Ito) y Mildred Dirksz y famia 

Anthony (Nini) y Andrea Dirksz y famia 
Theofilo (Chofi) Dirkszy yui 
Odette (Dechi) y + Ronald Kootes y famia 
Leoncio (Lele) Dirksz 


Mescos Yui: Juliette y Faviano Werleman y famia 

Maritza Koolman y famia 
Jorge Koolman y famia 

Rumannan: Pedro y Sonia Diksz y famia 

Maria y Ming Maduro 
Rufina Dirkszy famia 
Clara yThomas Dirkszy famia 
Eduardo Dirksz y famia 
+ Victoriana y VicenteThiel y famia 
+ Reinilia y Paulino Croes y famia 

Cuñanan: Sra Vda. Cristina Werleman y famia 

Victoria y Nico Maduro y famia 
Cornelia Dirkszyfamia 
Reinilda y Ramiro Lopez y famia 
Regina y Jany Dorothal y famia 
+ Laura y Pablo Maduro y famia 

Swanan: Ermando Dirksz y Sharine Loopstok y famia 
Martinus y Corina Dirksz y famia 
Benito y Maria Dirksz y famia 

Nieto y nieta nan: Paola, Glifton, Robert, Emanuel, Isabella, 

Kimberly, Bryan, Meraly, Jason, Jordy, Dayrick, Joélly, Juella, 

Alex, Cristaly, Marienne, Melany,lsmael, Egor 

Bisanieto y bisanieta nan: Naighel, Ciarra, Liam, Shay-Ro, Cavani, 

Jearon, Jean-Geree, Jean-Nay, Jean-Ray, Jean-Dion, Raydwin, 

Emmely, Kimia, Q-Jordan, Q-Jonne, Q-Jaelly, Dariélla, Ezequiel, 

Primo y prima nan, Subrino y subrina nan, Comer y compernan, 

Ihanan 


Demas famia aki na Aruba y den exterior, bisiñanan, amista- 

desnan, amigo y amiga 

nan, ex coleganan di trabouw y conocirnan, 

Si en caso den nos tristesa nos por a lubida algun persona of 
famia, nos ta pidi nos mas sincero disculpa. 

PA MOTIBO Dl E SITUACION ACTUAL RELACIONA CU SALUD 
PUBLICO, NOS NO LO POR RISIBI BISHITA Dl CONDOLENCIA NA 
CAS Y E ACTO Dl ENTIERRO LO TUMA LUGAR DEN SENO 
FAMILIAR. 


POR CONDOLEER FAMIAVIA EMAIL: porfiliodirksz@outlook.com 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 

Keda “up to date” ij MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


















Direktor di PCN Harald Linkels: 

Coronavirus tin efekto riba 

fondo di penshun 


A kuminsá konstrui Bloozz Bonaire 




Trabounan a kuminsá pa konstrui e proyekto Bloozz Bonaire na e sitio na unda 
den añanan sesenta tabatin un/ábrika di kalki. E trabounan sinembargo ainda 
ta den/ase inisial. E imágennan aki en todo kaso ta duna un bista kon e 
proyekto aki lo bai bira. 


Stichting Schoolvoeding Bonaire 

Distribushon alimento pa skol 

via Drive thru 


KARA BONERIANO 



E mener ku brel aki ta Eransiseo Manuel. E tin 
mesun nómberku su welo. Eransisco tayu diHose i 
Brida Manuel. E gusta muzik i ta toka komo D/ 
Ambiente. E ta toka muzik di turgénero. 


Pronóstiko di tempu 

Parsialmente nublá i seku 
Awe i mañan ta parsialmente nublá i 
temperatura máksimo lo ta aproksimadamen^djjf 
e temperatura minimo mas o ménos 26°C. E b._ 
ta moderá te basta fuerte, 4 te 5 Bft. 

Altura di ola: 1.5-2.0 m (4-6 pia). 

* Altura di ola válido pa laman grandi 


.GS 




Durante e temporada di orkan, KNMI ta vigilá 
minusiosamente e Oséano Atlántiko den koperashon 
ku e National Hurricane Center (NHC). E pronóstiko mas 
resién ta disponibel via https://www.nhc.noaa.gov/ 
gtwo.php?basin=atlc&fdays=5 

Direktor di PCN Harald Linkels: 


Coronavirus tin efekto riba 

fondo di penshun 



KRALENDIJK 
Coronavfrus debidamente 
tin efekto riba fondo di 
penshun di ámtenarnan. 
Esaki Harald Linkels, 
direktor di PCN, e fondo di 
penshun di Karibe Hulan- 
des, a duna di konosé na 
Extra. E efekto ta na dos 
manera segun Linkels: “E 
interes ofisial di Merka a 
baha te na kasi 0. Esei ta 
afektá nos grado di 
kobertura basta pisá. Nos 



Direktor di PCN Harald 
Linkels. 


invershonnan riba bolsa- 
nan finansiero tambe a 
baha basta konsiderabel, 
anke dos siman pasá nan 
a rekuperá un tiki. Esaki 
tambe ta afektá nos grado 
di kobertura.” 

Di akuerdo ku Harald 
Linkels, e dos efektonan aki 
huntu a kondusi ku e 
grado di kobertura di PCN, 
ku tabata riba 104%, a 
baha bai den 86 pa 76% den 
simannan ku a pasa. “E no 
ta bai tin un efekto 
inmediato riba nos 
penshonadonan, dor ku 
nos tin 3 aña ku nos por 
rekuperá promé ku mester 
tuma mas medida. Pues por 
lo pronto tur kos ta status 
quo. Nos tin e speransa pa 
subi bék riba 100% promé 
ku e tres añanan ei pasa. 
Nos ta monitór si di aserka 

Tur siman nos tin 
konsulta ku Blackrock, ku 
ta manehá mayoria di nos 
kapital. Pa wak kiko a 
kambia, den ki direkshon 


kos ta bai etc.” 

Segun Harald Linkels, 
tambe nan a pone nan 
‘draaiboek’ di pandemia 
den proseso. Mitar di e 
empleadonan ta traha na 


kas. Ora un empleado sinti 
algu, maske kon leve, e tin 
ku keda kas dos siman pa 
evitá ku hopi hende ta bira 
malu. 

No opstante tur esaki, 


segun Harald Linkels, nan 
planifikashon pa e aña aki 
ta moviendo bon. Kon- 
strukshon di nan ofisina 
adishonal tambe ta ‘on 
track’. 


Gobiérnu den karta pa hunta di komisario i gerensia: 

Desapunto den direktor 

interino di BHM 


KRALENDIJK - Gobiér- 
nu di Boneiru ta hopi desa- 
puntá den direktor óf gere- 
nte i interino di Bonaire 
Holding Maatschappij 
(BHM), Ben Oleana. Ku 
referensia na e karta di e 
gerente temporal di BHM 
NV pa sekretario di estado 
sr R. Knops ku fecha 14 di 
aprel 2020, gobiérnu di 
Boneiru a reakshoná. 

“Ku desapunto i asom- 
bro nos a tuma nota di 
kontenido di e karta di kua 
a manda cc pa e gerensia- 
nan i e Huntanan di Komi- 
sario di BHM, TCB, TELBO, 
Selibon, BONLAB, BOG, 
Konseho Insular, Repre- 
sentante di Reino interino, 
USIBO, Komishon di Tweede 
Kamer pa Relashonnan den 


Reino, i Tweede Kamer. Nos 
a komprendé ku e gerente 
temporal mes tambe a 
manda e karta aki pa 
medionan di komunika- 
shon lokal”, e karta di go- 
biérnu na hunta di komi- 
sario i gerensia di BHM ta 
bisa. 

“Entretantu desde no- 
vémber 2019 nos a tuma 
hopi akshon pa siendo 
akshonista aktivo desa- 
royá un bon relashon ku 
nos kompanianan di go- 
biérnu i sigur nos ta kon- 
siente ku konhuntamente 
ainda tin hopi trabou pa 
hasi. Tur dia nos ta traha 
riba esaki. For di e karta nos 
ta lesa ku e gerente tempo- 
ral di BHM NV tin problema 
ku e eskoho ku Kolegio 


Ehekutivo a hasi pa duna 
forma na su ‘governance’.” 

Di akuerdo ku e karta 
mas aleu, e eskoho no 
solamente a bini despues di 
rekomendashon di e rapórt 
di crmliNK (riba enkargo di 
BZK), pero tambe Kolegio 
Ehekutivo konsientemente 
a skohe pa sigui mayoria di 
e munisipionan di Hulan- 
da. Esakinan tambe ta hasi 
nan ‘governance’ den e 
departamentunan ku a 
keda establesé pa e meta 
aki. 

“Pa e gerente temporal, 
despues di a aseptá e tarea 
aki, publikamente ekspresá 
su insatisfakshon i krea 
sospecho tokante eskoho i 
manera di traha di Kolegio 


Ehekutivo (i den e kalidat 
ei akshonista), no ta na 
interes di e kompania anó- 
nimo i Entidat Publiko 
Boneiru”, segun e karta. 

Banda di esei Kolegio 
Ehekutivo ta responsabel 
pa e sistema independiente 
di traha. Den e karta ta 
akusá e ‘kwartiermaker’ di 
hopi kaso. “Nos ta distansiá 
nos mes di e asumshonnan 
fuerte i inkorekto aki di e 
gerente temporal. Dentro di 
poko nos lo yama un re- 
union di akshonista i pone 
e tópiko aki riba agénda. 
Alabes e funshonamentu di 
BHM NV tambe ta bou di 
atenshon grandi relashoná 
ku e rekomendashonnan 
ku e rapórt ta deskribf.” 


Segun gobiérnu den e 
karta, reunion di aksho- 
nista ta e uniko órgano pa 
papia tokante kompa- 
nianan di gobiérnu i di e 
manera ei duna impor- 
tansia na ‘good gover- 
nance’. 

“Mirando e firma bou di 
e karta, por lo pronto nos 
ta asumi ku e ekspreshon- 
nan den e karta ta per- 
tenesé solamente na e 
gerente temporal i no ta 
prosedente di e Hunta di 
Komisario di Bonaire Hold- 
ing Maarschappij NV Nos ta 
hasi un yamada riba bo pa 
ehersé tantu e interes 
publiko komo e interes 
empresarial di BHM NV na 
un manera responsabel. 

Parlamento Oropeo ta apelá 


Fondo di emergensia pa apoyá paisnan 

hulandes karibense 


KRALENDIJK - COVID-19, ku un atenshon 

Parlamento Oropeo (EP) a spesial pa e paisnan i 
adoptá un resolushon teritorionan ultramar 
amplio riba e krisis di (LGO) den Union Oropeo 



Grogreen ta parti sópi 


Ta sakando hopi man payuda hende den nesesidat 
e dianan aki ku Boneiru ta den gara di coronavirus. 
Asina por menshoná ku e restorant Gogreen, situá 
den Kaya Grandi, a kushiná sópi pa parti grátis ku 
hende ku ta den nesesidat. Gogreen tagradisi Ware- 
house Supermarket, Anshila Boutique, Lalit di M.K. 
Fashion & Electronic, Beach Vibes i Dushi Yoga pa 
proveé e produktonan pa traha sópi. 


(EU). Riba inisiativa di e 
europarlamentario Samira 
Rafaela (D66) i dje frakshon 
‘Renew Europe’, ta pidi 
Komishon Oropeo (EC) i dje 
estadonan miembro di EU 
pa nan establesé un fondo 
spesial di emergensia pa e 
LGO-nan. Esaki tambe ta 
inklui e seis islanan di e 
parti Karibense di Reino 
Hulandes. 

Rafaela a pidi Komishon 
Oropeo (EC) pa nan man- 
tené e drémpel pa e fondo 
aki mas abou posibel. Dje 
forma ku e yudansa di 
emergensia por ta rápida- 
mente desplegá kaminda e 
nesesidat ta mas amplio. 
Hopi gobiérnunan di e 
islanan aworaki ta yená i 
kargá ku e problemátika di 
e krisis aktual. Tin un ne- 
sesidat urgente pa apara- 
tonan mediko, meterial di 
protekshon i remedi. Tambe 
e situashon di pobresa I 
hamber ta alarmante. 

Samira Rafaela: “Parla- 
mento Oropeo a pone kla 
awe ku e teritorionan di 
LGO tambe ta parti di e 
famia Oropeo. E habitante- 
nan tambe ta siudadano di 
Union Oropeo (EU). Pues 
nos mester prepará unu pa 



Ku hopi publisidat a krea un parke pa mucha den Nort di Saliña, komo parti di 
un proyekto bou dje nómber Oasis. E proyekto a enserá tambe treinen di hende 
pa despues traha komo lider di mucha i hubentut. Bunita plan, bunita parse 
despues, pero awe na aña 2020 no a sobra masha di e parke. 



Samira Rafaela, euro- 
parlamentario (D66) 


e otro tambe tin forsa, spe- 
sialmente den tempu di 
krisis. Mi ta pidi pa Komi- 
shon Oropeo aktua rápido 
riba e momentu!”. 


Rafaela a suprayá e 
importansia i konekshon ku 
Hulanda tin ku nos islanan 
Hulandes Karibense. 

“Nos ta un reino. Un 
reino, pues ta importante 
tuma nota ku nos tur ta den 
e mesun barku aki. P’ami ta 
opvio ku for di Hulanda 
tambe nos ta mira e parti 
Karibense komo parti di e 
Reino Hulandes. P’esei 
komo parlamentario 
Oropeo Hulandes mi no a 
duda ni un sekonde ku e 
yudansa Oropeo tambe 
mester bini pa e islanan 
Hulandes Karibense. Awor 
ta korespondé na Hulanda 
i e otro paisnan di Reino pa 
hasi tur loke ta posibel pa 
apliká na e fondo akf!” 


Turkutin Media ta bék 


KRALENDIJK - Hopi 
t'esnan ku durante di 
añanan, for di tempu di 
Blackberry pin, a bin ta hasi 
uzo di e servisio di Broad- 
cast di Turkutin Media, 
unda tabata manda entre 
otro lista di aktividatnan 
diario. 

Ku e meta pa sigui tene 
hende informá i tambe 


plannan ku Turkutin Me- 
dia, nan ta re-introdusi e 
servisio di 'broadcast mes- 
sage' aki via di Whatsapp. 

Personanan ke sigui of 
ke kuminsá hasi uzo di e 
servisio aki, por djis manda 
un 'whatsapp message' ku 
e teksto 'ON' na 
+59995200111. 


Stichting Schoolvoeding Bonaire 

Distribushon alimento pa 
skol via Drive thru 


KRALENDIJK - Entrante 
awe djamars 21 di aprel ta 
bai kuminsá parti alimento 
pa skol via un sistema di 
Drive thru. Esaki e orga- 
nisashon tras di e akshon 
aki, Stichting School- 
voeding Bonaire, ta infor- 
má. Esaki tin di aber ku co- 
ronavirus. 

Anke ku muchanan no 
ta bai skol pa algun siman 
kaba, debi na coronavirus, 
e muchanan ku normal- 
mente ta risibi alimento na 
skol ta den nesesidat awor 
mas ku nunka di nan 
pakete di alimento. 

Por a ripará e ultimo 
tempu aki un kresementu 
enorme di e muchanan ku 
ta risibi alimento. Tin mas 
ku 400 mucha ku ta riba e 
lista pa risibi alimento 


normalmente na skol. E 
kantidat grandi aki ta kosta 
hopi tempu pa entregá e 
paketenan na kas. Esaki ta 
pone ku e mayornan mester 
warda muchu hopi pa e 
pakete di alimento pa nan 
yu yega kas. 

E entrega di e paketenan 
via e sistea di Drive thru lo 
tuma lugá den un forma 
higiéniko. 

Cornelis Marten 

Ken tabata Cornelis Marten, 
kariñosamente yamá Papa Cornes, ku 
a hunga un papel asina importante den 
historia di katolisismo na Boneiru? Te 
awe Boneiru ta rekordá e homber aki 
ku un kaya i un skol ku tin su nomber. 
Den pasado a saka tambe un stampia 
dediká na Papa Cornes, miéntras ku e 
konosido Pastor Hein Nooyen a publiká 
dos buki den kua e ta skirbi di e 
personahe aki. 

Cornelis Marten a nase na Kórsou 
dia 27 di séptémber di aña 1749 i el a 
muri na Boneiru dia 31 di mart 1852. E 
esposa di Cornelis Marten tabata 
Eleonora Strack di Seru Fortuna na 
Kórsou. 

Tantu Papa Cornes komo Ma Norchi, 
nómber di kariño di Eleonora Marten- 
Van Strack, a pasa mitar di nan bida na 
Kórsou i mitar na Boneiru. Pero nan a 
laga nan stémpel atras spesialmente na 
Boneiru, kaminda Papa Cornes a hasi 
trabou pastoral den tempu ku ainda no 
tabatin pastornan permanente riba e isla 
aki. Na momentu ku e dos personanan 
aki a hasi eskoho pa bini Boneiru nan 
tabatin masoménos 50 aña di edat. 
Esaki tabata masoménos na 1800 pa 
1801. 

Pakiko nan a muda? 

E biógrafo di Papa Cornes, Nooyen, 
ta trese dilanti den su buki ‘Isladi Papa 
Cornes’, ku ta difisil pa bisa pakiko 
Papa Cornes i su esposa Ma Norchi a 
disidi di muda di Kórsou pa Boneiru. 
Loke si por nota ta ku den prinsipio di 
siglo 19 ei hopi hende di Kórsou a 
kuminsá move pa biba na Boneiru. Ta 
nét den e tempu ku e islanan aki a 
resultá bou di Inglatera, tambe tempu 
di Ftevolushon Franses. Tabatin hopi 
moveshon entre e islanan di Caribe. 

Pa Nooyen ta keda difisil pa kere ku 
Papa Cornes por a gana su bida pa su 
famia mas mihó na Boneiru ku Kórsou. 
E ta duda ku Papa Cornes a skohe pa 
bini Boneiru djis pa hasi trabou di 
apostolado, manera el a hasi den 
práktika. 

Kon ku bai bini, finalmente Papa 
Cornes i Ma Norchi tambe a sali dilanti 
komo hendenan ku a konosé i 
komprondé nan responsabilidat komo 
hende kristian laiko. Den esaki nan a 
sigui ehémpel di nan antepasadonan, 
manera Antoine Provensal i Juan Nicolas 
Provence na Kórsou. 

Pastor Stoppel na Boneiru 

Na aña 1816 un sierto Pastor Stoppel 
a sali for di Hulanda pa bai Kórsou, pero 
na lugá di yega Kórsou su barku a tira 
ankerden haf di Boneiru. Pastor Stoppel 
a baha na tera pa sera konosf ku 
Boneiru i tambe ku e komandur di 


Boneiru, ku e tempu ei tabata Samuel 
Bartholomeus van den Broeck. 

Tabata dia 26 di séptémber 1816 ku 
e barku a yega Boneiru den klaridat di 
luna. Pastor Stoppel ta skirbi kon e por 
a mira e ‘kasteel van Bonaire’, refiriendo 
aki na Fort Oranje, promé ku e barku a 
tira anker. Komandur Van den Broeck a 
risibi e pastor ku tur kortesia. 

Den un kombersashon ku e promé 
mandatario boneriano a tene ku Pastor 
Stoppel, el a splik’é ku Boneiru su 
poblashon tabata konsistf di 1200 hende 
i kasi tur tabata katóliko. 

Asina pues Pastor Stoppel a siña 
konosé su teritorio di trabou un poko, 
meskos ku Niewindt a bin pasa Boneiru 
na aña 1824 promé ku el a establesé 
na Kórsou. Fordi Oropa e barku ta yega 
Boneiru mas promé ku Kórsou. 

Otro bishita 

Dos aña despues, na aña 1818, 
Pastor Stoppel a bin bishitá Boneiru pa 
un par di luna. Kier men Boneiru tabatin 
su pastor durante dos luna na aña 1818. 
Papa Cornes a guia i asistf e saserdote. 

Stoppel a konta ku pa el a bai Rincon 
e tabatin di subi un buriku i pasa a lo 
largu di kosta di Boneiru, subi un seru, 
pa despues baha den Rincon. Ta trata 
aki di e kaminda konosf komo ‘kaminda 
di piedra’ pa Rincon. E otro tabata 
‘kaminda di sabana’, pasando den e 
sabana banda di Porta Spañó. 

Stoppel a deskribi e hendenan di 
Boneiru komo “masha bon hende”. El a 
skirbi ku nan ta ignorante, pero ku nan 
gusta siña sf. 

“No tin tera bou di solo ku ta mas 
pober ku Boneiru. Sinku añatras di otro 
sin kosecha, sinku aña di sekura. Pa 
un kana di hariña nan kier a hasi kualké 
trabou den saliña pa nan por haña algu 
di kome”, Stoppel a skirbi despues di 
su bishita realisá na e isla. 

Fordi Kórsou Pastor Stoppel a haña 
kosnan ku e tabatin mester pa misa, 
manera biña, bela i tambe un 
‘doodsbaar’ pa transportá kaha di morto. 

E promé misanan 

Tin indikashon ku ya den siglo 18, 
promé ku e tempu ku Papa Cornes a 
yega Boneiru, ya tabatin dos misa na 
Boneiru, esta un na Antriol i un na 
Rincon. Tabata edifisionan trahá di bara 
ku lodo ku dak di pal’i maishi. 

Na 1824 ku Monseñor Martinus 
Niewindt a realisá un bishita di trabou 
na Boneiru e ta menshoná ku tin dos 
misa riba e isla, pero e ta bisa ku nan 
tabata di piedra, loke sinembargo no ta 
masha probabel, unabes ku semper a 
konsiderá Fort Oranje ku Mangazina di 
Rei komo e promé dos edifisionan di 
piedra na Boneiru. I Mangazina di Rei 
na Rincon ta trahá despues di 1824. 


No tin niun dokumento ku ta proba 
ki aña a traha e dos promé misanan 
katóliko na Boneiru. No tin dokumento 
ku ta menshoná nómber óf tftulo di e 
misanan aki, tampoko informashon riba 
nan promé añanan di eksistensia. 
Tampoko tin informashon di ken tabata 
responsabel pa e misanan aki den nan 
prométempu. 

Loke sf ta establesé ta ku na 1801 
Cornelis Marten i su esposa Eleonor 
Marten-Van Strack, Papa Cornes i Ma 
Norchi, a tuma enkargo di en todo kaso 
e misa di Antriol. Tur kos ta indiká ku 
promé ku Papa Cornes i Ma Norchi a 
establesé na Boneiru tabatin un óf mas 
hende ku a hasi trabou di apostolado óf 
trabou pastoral riba e isla aki. 

Misa sin pastor 

Komo ku na aña 1816 tabatin papiá 
di dos misa na Boneiru, anke ku no 
tabatin pastor, por komprondé ku den e 
tempu ei nan tabatin loke awendia ta 
yama kisas sirbishi di orashon. 

Segun R.H. Nooyen, pastor ku a 
skirbi hopi di e bida di Papa Cornes, e 
promé misa di Rincon tabata na 
Paramira, e un seru pabou dje bario. 
Esaki kisas ta parse un tiki straño, komo 
ku e ta basta leu for di sentro di e pueblo 
aki. Pero pa e tempu ei kisas ta masha 
bon posibel ku e tabata den e sentro, 
pasobra tabatin basta hende i famia ku 
tabata biba den e área di Dospos. 

Tin un kuentatambe, segun Nooyen, 
ku e misa bieu di Rincon tabata pabou 


di e misa aktual, nort di e kas na unda 
Cornelis (Nechi) Crestian a biba, den 
serkania tambe di e kas di Wim 
Wagelaar, probablemente un di e hopi 
polisnan hulandes ku a traha i biba den 
e bario aki. 

Misa den Antriol Pabou 

E promé misa katóliko den e área di 
Kralendijk tabata situá den Antriol 
Pabou, djis pa nort di Gruta di Lourdes. 
Masoménos 55 aña pasá ainda Pastor 
Nooyen, kende tabata e promé pastor 
di parokia di Coromoto, a mira e 
fundeshi di e misa aki i a saka su foto i 
a publiká esaki tambe den su buki 
‘Cornelis Marten y Cien anja di Bonaire’ 
naséptémber 1959. 

Den e promé mitar di añanan 
ochenta, tempu ku e tabata hasiendo 
preparashon pa publiká e buki ‘Isla di 
Papa Cornes’, ku a sali na 1985, Nooyen 
no a topa mas ku e fundeshi aki. E 
fundeshi aki tabata den kurá di kas di 
Antonio Statie (no konfundf ku su besiña 
Antonio Statie, kasá di Nea). Antonio 
mester a ekspandé su kas i e fundeshi 
di e misa aki a bira parti nobo di e kas. 

Investigashonnan ku Nooyen, kende 
tabata tambe un arkeólogo amatur, a 
hasi den añanan sinkuenta di siglo pasá 
a indiká ku e fundeshi aki tabata trahá 
di kalki, a lo ménos na e rant por a topa 
ku e material di konstrukshon aki. 

E misa bieu aki tabata midi 15 meter 
largu i 5 meter hanchu. Na banda nort 
tabatin un stupi di piedra di kalki. Ei 
tabatin tambe un porta. Parti pabou 
tabatin un otro porta mas, parti suit 
tabatin dos bentana. E dak tabata di 
yerba di kuchu. Tin hende grandi ku por 
a kórda ainda ku tabatin un pos chikitu 
den e misa, pues un buraku den e flur 
di kalki. Esaki tabata sirbi pa basha awa 
di sakristia i tambe awa di boutismo 
aden. 

Prefekto Apostóliko Martinus 
Niewindt durante su bishitanan na 
Boneiru a skirbi ku tabatin un altá 
masha miserabel den e misa aki. 



No ta eksisti un foto di Papa Cornes. Pero na 1952 , den un paseo históriko, 
dos persona a bisti na Papa Cornes i Ma Norchi. E foto por mira ‘Papa 
Cornes’, asistlpa Ma Norchi, batisando un mucha. 

E kas den kua mi ta biba ta 
un lugá hopi spesial. Na 
momentu ku m'a despiertá ayera 
mainta, sin sa ainda kiko skirbi 
den e kolumna aki, mi sinti a dal 
riba e kas aki mes, ku m'a batisá 
den pasado ku e nómber Vila 
Maria Goretti. Motibu ta ku tempu 
ku m'a kuminsá haña sinti 
tabatin un skol pa mucha chikitu 
den e edifisio aki: Maria Goretti 
Kleuterschool. 

*** 

E kas aki tin un historia 
interesante i impreshonante si 
bo mira ken asina atraves di 
añanan a biba den dje. Promé 
ku e tabata 'kleuterschool' óf 
'bewaarschool', segun m'a 
tende, e tabata un tienda. 
Despues mi mayornan a hur e 
kas aki ku Surnan di 
Roosendaal, ku a tene skol den 
dje un 6 pa 7 aña asina. Mi no sa 
presis kuantu. Ta djis un 

kalkulashon mi ta hasiendo. 

*** 

Ora ku e kontrato di hur a kaba 
ku surnan a kaba, mi mayornan 
a laga remodelá e edifisio chikitu 
aki den un bibienda di dos 
kamber. E promé habitante di e 
kas aki tabata e legendario 
Edmundo Confesor, promotor di 
futból na Boneiru. Despues el a 
komparti e kas aki ku Sylvester 
Paul, dosente na Lourdes MULO. 
Despues ku Paul a regresá 
Aruba, Confesor e komparti e kas 
ku Aubrey Sealy. Despues ku 
Aubrey a bai, Confe, manera 
tabata yam'é, a keda biba den e 
kas aki te dia ku el a bira hopi 
malu. A traslad'é pa Kórsou, na 
unda el a sigui biba te na su 

morto algun aña pasá. 

*** 

Despues di e époka di 
Confesor e habitantenan di e kas 
aki a bira Nechi ku Mientje 
Wijman, ku nan yunan Robert i 
Dinaida. Nan a keda biba den e 
kas aki te na mart 1976. Nan 
mester a muda purá, komo ku 
nos mes tabatin mester di e kas. 
Un pikóp a basha parti di nos 
mes kas a bou i nos tabatin 

mester di lugá pa keda. 

*** 

Na momentu ku situashon a 
normalisá e habitantenan nobo 
a seri un tras di otro. Mi no ta 
kórdae sekuensia presis, pero 
mi por menshoná Felix i Toeki 
Nicolaas, Arthur i Bertha Coffie, 
mi ruman muhé Erica i su tres 
yu muhénan Sueyenne, Lisa i 
Kimmy, Chela Maduro, Johnny i 

Liesje Heldewier. 

*** 

Oké. Asina otro kolumna na 
tras di lomba. 



Nos no mester hunga 

ku morto! 


Nos no mester hunga ku morto. Coronavirus ta morto 
'en persona'. Mata e ta mata sin diskriminashon i sin 
eskrupulo. Sea pober óf riku, pretu óf blanku, coronavirus 
ta mata e persona ei si e no tin sufisiente resistensia. Esei 
ta un echo. 

Sifranan di World Health Organisation (WHO) di ayera 
ta indiká ku coronavirus a eksigi kaba 167.847 bida. 
Mientrastantu e sifra aki a subi kaba, meskos ku e 2.314.621 
sifra konfirmá. 

Nos mester realisá ku e asuntu di coronavirus aki ta 
serio. E ta grave. Si coronavirus toka bo, morto por ta e 
konsekuensia. I nos ta sigur ku ningun no ke muri. Awor, 
si bo ke muri, nos tur mester hasi sakrifisio. Hopi sakrifisio. 

E echo ku na Boneiru tambe mestertuma medida kontra 
coronavirus. No ta niun gobiérnu óf gobernante di e isla 
aki a krea óf inventá coronavirus. Ta un pandemia, un 
enfermedat ku a afektá henter mundu. I tur gobiérnu mester 
dil kuné. 

Diferente asuntu relashoná ku coronavirus tabata den 
notisia e dianan ku a pasa. Por ehémpel a trese Boneiru 
di un grupo di 'repatriante' boneriano, manera ta yama 
nan. Residentenan boneriano ku a keda pegá na Hulanda 
óf Oropa na momentu ku e enfermedat aki a plama riba 
mundu. 


Un tiki tristu ta ku tabatin protesta di nos hendenan 
kontra nos mes hendenan pa nan bini kas bék. Pasobra 
hopi di e hendenan ku a regresá Boneiru siman pasá 
djabiérné no tabata 'makamba'. Sin ningun klase di 
sintimentu humanitario pa nan próhimo, nan a protestá 
kontra e operashon pa trese e hendenan aki bék. 

Nos ta puntra nos mes kon abo ku ta protestá lo a sinti 
ku si bo mama, tata, yu, ruman óf kasá tambe ta den e 
grupo na Hulanda óf otro parti di mundu ku mester regresá 
nan kas? E ora ei tambe lo bo a protestá? 

Di otro banda nos ta desepshoná ku tin di e hendenan 
ku a yega Boneiru djabiérné ultimo a kuminsá ta reklamá 
den karentena. I no hulandes oropeo, sino bonerianonan 
'outéntiko'. Reklamo riba produkto ku a pone den nan 
kamber pa kushiná, reklamo kisas asta riba un muska ku 
nan a haña ta bula óf un kakalaka ku ta kana keiru den 
nan kamber. Nos ta djis bisa algu. 

Nos ta den tempu di krisis shonnan. Kasi bo por bisa 
'tempu di guera'. I den tempu di guera no tin misa. 
Sirkunstansianan ta otro. Bo no por laga e sirkunstansianan 
adaptá na bo. Ta abo mester adaptá na e sirkunstansianan 
ku tin. Ta tempu di hasi sakrifisio! Hopi sakrifisio i sakrifisio 
duru! Nos no mester hunga ku morto. 


Klientenan ta reakshoná: 


Trahamentu di waf muchu tempu wantá 



KRALENDIJK - Algun 
hende ku bo por kalifiká 
komo klientenan fast di 
Chachacha Beach, Kaya 
Charles E.B. Hellmund, ta 
un tiki malkontentu ku 
ainda no por drecha e waf 
na e plaka aki. Rondoná pa 
publisidat, representan- 
tenan di gobiérnu for di 
aña pasá a pone un bórchi 
pa informá ku ta bai drecha 
Chachacha Beach, den kua 
ta inkluf tambe konstruk- 


shon di un waf nobo. 

Lunanan ta pasa sinem- 
bargo sin ku por a ripará 
akshonnan konkreto pa 
kaba ku e trabounan, entre 
otro konstrukshon di e waf 
na e playa. No ta konosi 
dikon e trabounan ta tar- 
dando asina. Coronavirus 
lo no por ta e motibu, mi- 
rando ku aktividatnan ta 
sigui normal den sektor di 
konstrukshon na Boneiru. 
Materialnan di konstruk- 



shon ta drenta normal- mente, inkluso ku sémént. 


DOLOR Fl Sl CO 

Skritura: Isafas 53:4 

"...llevó Él nuestras enfermedades, y sufrió nuestros 
dolores..." v.4 (BS 

Kada kuater aña tin un aktividat mundial konosf 
den deporte. Ta e periodo di Kampionato Mundial di 
futból. Hopi gastu i biahe ta tuma lugá enkonekshon 
ku e aktividat akf. Despues di simannan largu di 
kompetensia, e partido final ta tuma lugá, i un ekipo 
ta sali ganadó. Den e karta na e iglesia di Korintionan, 
apóstel Pablo ta rekordá e kreyentenan di e berdadero 
resultado di kualkier kompetensia den deporte óf 
korementu, kaminda tur koredó ta partisipá pa gana, 
mata solamente un ta gana e premio; i e ta spiérta pa 
nan kore pa gana! Tur hende ku partisipá den deporte 
kompetitivo ta hasi hopi ehersisio, ta praktiká i ta 
disipliná nan mes pisá. Pakiko? Pa nan por gana e 
korona, kopa óf premio, ma esakinan tur ta marchitá, 
nan no ta duradero. Kuantu mas nos komo kreyentenan 
mester disipliná nos mes pa por gana e premio selestial, 
e korona ku ta dura pa semper, ku no ta marchitá ni 
ta kaba? Pablo no a kore manera un ku ta kore sin 
meta, sin un propósito; sino komo un ku ta disipliná 
su kurpa i ta hasi su mes un katibu. Di manera ku 
despues ku el a prediká na otronan, e mes no keda 
deskualifiká pa e premio! Bida ta manera un kareda i 
un premio ku ta reservá pa e kreyente ku ta kore. Bo 
no mester kore sin propósito, kore ku e meta pa gana 
e premio. Skritura ta papia di rekompensa, korona, 
gloria, bida i bida eterno! No kore sin propósito, no 
desviá i mas ku tur kos, no deskualifiká bo mes. 

Keda ku bo bista fihá riba e kareda i ku yudansa di 
Dios bo ta triunfá! 

Betty Henriquez-Ratzlaff &Bicento Henriquez, Aruba 

Kore pa bo gana e premio! 

Saká for di: Alimento Pa E Alma, un produkshon 
di Trans World Radio Bonaire. 

Dos entrada hudisial 


KRALENDIJK - Riba 
djasabra 18 di aprel a tene 
dos entrada hudisial en 
konekshon ku kiebro den 


kasnan. Esakinan a tuma 
lugá den un kas situá na 
Antriol i un na Bario Me- 
xico. Durante di e entrada 


Detenshon pa 
maltrato 


KRALENDIJK 
Alrededor di 6 or di atardi 
di djadumingu 19 di aprel a 
detené un homber di inisial 
R.G.C di 20 aña na un kas 
situá na Bario Mamparia 
Kutu en konekshon ku 
maltrato i destrukshon. 

Den oranan mas lat di 


anochi di djadumingu 19 di 
aprel, a detené un homber 
di inisial R.R.R. di 58 aña 
di edat na un kas situá na 
Kaya Andres. A. 
Emerenciana en konekshon 
ku menasa ku un arma. A 
konfiská un kuchu durante 
di e detenshon. 


hudisial na Antriol a detené 
un menor di edat di inisial 
J.G.A.W. di 16 aña di edat. 

Algu mas lat riba e 
mesun dia a drenta keho di 
ladronisia. Entre djárason 
15 di aprel, pa mas o ménos 
9 or di anochi i djaweps 16 
di aprel, deskonosinan a 
bai ku un mashin di ‘high- 


pressure’ di marka Karcher, 
un mashin di bor i un 
mashin di sleip di marka 
Bosch. E hérméntnan 
tabata den un hóki na lók 
den kura di un kas situá na 
Kaya Mazurka. 

Den oranan di mardugá 
di djadumingu 19 di aprel, 
a drenta keho di kiebro den 


un kas situá na Kaminda 
Lagun. Entre djasabra 18 di 
aprel, pa mas o ménos 4 or 
di atardi i djadumingu 19 di 
aprel pa mas o ménos 12.45 
or di mardugá, 
deskonosinan a drenta un 
kas via un bentana di 
kamber i a bai ku un 
televishon i un léptóp. 



ENTIOAT PUBLIKO 

BONEIRU 


Rijlodienst Catibisch NcdcrUnd 


Kóntról riba 
kumplimentu 


KRALENDIJK - 
Djasabra 18 di aprel 
inspektornan di Direkto- 
rado di Supervishon i 
Mantenshon di Lei di OLB, 
den kolaborashon ku 
Kuerpo Polisial Hulanda 
Karibense, kompaña pa 
Gezaghebber, Edison Rijna 
i Hefe di Polis, Jose Rosales, 


a bishita 8 diferente esta- 
blesimentu tantu na Playa 
komo Rincon. 

E kontról aki tabata den 
kuadro di kumplimentu ku 
e ordenansa di emergensia. 
Tambe a rekordá tantu 
doño di e establesimentu 
komo bishitante riba e 
reglanan di distansia sosial. 



www.extraboneiru.com 


□□□ 

Gemeenschappelijk SSf - 

Hof van Justitie 

BEKENDMAKING 

De griffier van het Gerecht in Eerste Aanleg van 
Bonaire, Sint Eustatius en Saba, zittingsplaats Bonaire 
maakt bekend dat een verzoek ex artikel 3:200a e. v. 
van het Burgerlijk Wetboek een beschikking is genomen 
op 30 januari 2020 over een perceel grond aan de 
KAYA KORONA te Antriol, Bonaire (een onbebouwd 
perceel naast Peking Supermarkt), kadastraal bekend 
Afdeling 4, Sectie E, Nummer 251, groot 7.275 m2, 
welk perceel ten name staat van Cornelis Siprianus 
MARTIS . geboren te Bonaire op 16 september 1826 
en overleden te Bonaire op 17 september 1903, 
echtgenoot van eerst Bernardina Eugenia Wl NKLAAR, 
overleden in 1881, en vervolgens van Anna Petronella 
GERARDA, overleden in 1914. 

De volledige uitspraak is te vinden op 
www.aemhofvaniustitie.org (onder uitspraken/oude 
boedels). 

Bonaire, 8 april 2020 


j-£ \ COVID 
Pflñ Drlve-Thru 

Bo tin keho manera kentura leve, komienso di 
tosamentu? Bo ta sinti malu? E ora ei bo por tést pa 
e vi'rus di corona. 


Kon: Bél durante di oranan di oñsina e hotline 7158900 

ext. 1649. E enfermera lo hasi bo algun pregunta i lo 
traha un sita ku bo. 

Ki dia: For di 14 di aprel te ku 2idi aprel durante ora di ofisina. 

Pa ken: Mucha i adulto ku tin keho. 

Sitlo di tést: Sitio di stashoná, entrada na Kaya Soeur Bartola 
(patras di e parke di mucha). 

Orario pa tést: Diariamente entre 4 or i 6 ordi atardi, segun sita. 


Kon e 10 funshond: 

Bo o troho un sito vio e hotline Bo la hai e orario st/puló na e entrada di e COVID 
Driw-Thru. Pa kada outo por tést 2 persono (feu un stof di liotuno den nonishi i 
un po qarqania) despues to registrd bo dotonon personal i bo to horio 
informoshon ri ba fti dio por spera e resultodo di e tésl 


No ta permiti pa saka potrét ni filma na e sitio. 

Pa mas informashon riba e COVID-19 drh/e-thru bishitá: 
papiamentu.rijksdienstcn.com/covid-19 


Protehó bo mes i esnon rondó di bo 


huntu 


kontra corona 

Konektando ku Colombia i Islariba 



-Air has 
trabou 


iendo tremendo 
humanitario 



KRALENDIJK - E 
kompania di aviashon EZ- 
Air, operá pa gran pa piloto- 
nan boneriano, ta hasiendo 
un tremendo trabou riba 
tereno humanitario. E 
kompania ruman di EZ-Air, 
Medicair, tambe ta sobresalf 
den su ehersisionan di 
transporte di pashént. 
Tantu den e operashonnan 
aktual di tantu EZ-Air 
komo Medicair, St. Eustatius 
i Colombia ta resaltá. 

Kasi no ta pasa niun dia 
ku e avionnan di EZ-Air of 
Medicair no ta den aire. Nan 
tin komo ekipo tambe pa 
hasi e operashonnan aki. 
Medicair ku su Learjet ku ta 
bula hopi rápido. EZ-Air ku 
su dos avionnan Beechcraft 
1900D tambe ta bula lihé. I 


MA MaDURÁ! 


Te kaminda mi ta akf hende 
ta yama mi. 

Saka mi for di bou di pieda. 
Ora bo kere ku ta pa algu 
bon. 

Logá ta pa buska tur 
manera 

pa sigui opstrui bo pas 
mental. 

No kere bo! 

Mi sa kaba kiko te plan. 
Numa ami si bo so no ta 
haña mas! 

Mi ta bai lockdown boso tur maske AMI no ta den 
quarentene! 

E bida dushi madurá ku mi ta biba aki. 

Pa nada di mundu mi kier pérdé! 

50 aña ma biba pa mundu i boso. 

E 51 bai ariba aki sóri tur tur tur hende... mi ta bibé pa 
mi Tata Selestial i ami. 

51 ayera boso no a balorá mi. 

Awe tampoko? 

Difisilmente boso ta bai hasié mañan. 

Yama mi egoista numa! Ta boso aktitut di mala gradisf 
pa ku mi mes a hasi mi asina aki. 

Boso danki hamas lo mi risibi. 

Si mi a faya???? 

Komporlagaaaaa! 

Ma sinta na mesa ku diabel sin sá bati glas kombersá. 
Lagé subi kama drumi bandé mi. Fié mi kas, outo, plaka 
, asta duné mi mari. 

Pa boso tin un idea ken mi tabata i kua fayonan ma yegf 
kometé! 

Pero den tur e fayonan i maldatnan aki. M'a siña for di 
tur! 

Ironia ta ku mi bondat semper a surprasá. 

I mi Tata Selestial a pordoná mi pa esei. 

Bo sa di kon? 

Paso m'a kologá mi maskarada, mi kombles, mi pal'i 
hórka, i e saku di webu pa bati Hudas! 

I a laga tur pa bosonan. 

Pa ora mi Tata Selestial ta parti Bendishon. 

E kórda riba mi. 

P'esei awor, mi bendishonnan, djariba tur ta bin! 

Paso m'a kere i ta praktiká hasi bon!! 


ta embolbi nan tambe den 
transporte di hende den 
kasonan di urgensia du- 
rante e periodo aki di 
coronavirus. Pero tambe 
karganan médiko pa St. 
Eustatius i Saba, ku huntu 
ku Boneiru ta den e 
munisipio spesial BES, 
Hulanda Karibense. 

Un buelo for di Kórsou 
óf Boneiru pa St. Eustatius 
ta dura 1 ora ku 55 minut. 
Avionnan di EZ-Air di mes 
no por aterisá na Saba. 
Winair ku su avionnan 
Twinotter ta hiba e 
karganan destiná pa Saba. 
Den nan biahe di regreso e 
avionnan aki mester pasa 
St. Maarten pa ténk. 

Djasabra ultimo EZ-Air 
tabatin dos buelo kasi 


simultáneo for di Kórsou 
pa St. Eustatius. Tabata 
buelonan di karga, pero tin 
bes ta sosodé tambe ku nan 
por trese hende, teniendo 
kuenta e relashon di BES. 



Fotonan, saká pa kapitan di EZ-Air Danielson Antoin djasabra ultimo, ta mustra 
imágennan di Saba durante un buelo di Kórsou pa St. Eustatius. Tambe por mira e 
dos avionnan di EZ-Air na aeropuerto di St. Maarten pa kue kombustibel pa nan 
buelo di regreso. 


Katan Dobla sin Kibra (Mazarella Jansen) 

Mugfyi tcmpu bteu 



Un edifisio hopi fotografiá ta Passangrahan. Den pasado e tabata un hotél. E stefdi barku 
ku por mira ta di e barku di bela Irene di Ramon Booi. 



E proyekto di Malekon a kambia imágen di kosta di Kralendijk formalmente. Asina e 
kosta aki tabata na Playa Pabou. 


MONCHI & TONCHI 

Tonchi, ta ken e Pachi ei ta 
anto? Kada bes ta papia di 
muhénan di Pachi. Ta hopi 
muhé e tin anto. 

^Awél si. Na Boneiru nunka 

tabatin un hómber ku asina 

tantu muhé manera Pachi. 

V J 

( W) 




Buriku tabata un animal util ántes, usá komo medio di 
transporte. Un señora boneriano huntu ku su medio di 
transporte, halando garoshi. 


Programanan di Bonaire.tv 
Telbo kanal 70 


Flamingo 

Djamars 21 aprel 

12:00 Herensia: 

13:00 BAPA: 

14:00 Pelikula: 

16:00 Herensia: 

17:00 Aki Colombia: 
18:00 Herensia: 

19:00 BAPA: 


TV kanal 23 

Roosje Vink-Crestian 
Kriabon 2014 
Antiano 

Francis de Windt 
Aldina i Rosa 
Helena Evarelia 
Nicolaas-Soliana 
Cocari 2013 


20:30 Programa: 

21:00 Herensia: 

22:00 Aki Boneiru: 
23:30 Puerto Latino: 


Apel di oro 
Fransisco Romauldo 
Gomez 'Shon-Ma' 
Cliff Frans 
Luis Zárraga 


Tur mérdia 12’or ta kuminsá un programashon 
nobo di 4 ora. E programashon aki ta ripiti pa 
24:00. 

Coronaviriis no tin influensia direkto 

Bloozz Resort Bonaire hañando forma 


KRALENDIJK - Miéntras 
ku coronavirus ta gober- 
ná, manera Extra a yega di 
informá kaba, aktividat- 
nan den konstrukshon por 
lo general ta sigui normal. 
Konstrukshon di kas, ma 
tambe konstrukshon di 
komplehonan di akomoda- 
shon mas grandi. Spesial- 
mente e área Belnem ta 
brota di aktividat. 

Material di konstruk- 
shon no ta hasi falta. 
Barkunan ta sigui trese 
sémént, santu i stenslag. 
Ora material di konstruk- 
shon tambe ta bini for di 
tantu Oropa komo Merka. 

Jaro Impex por ehémpel, 
un kompania na Hulanda, 
a informá ku e siman aki 
nan ta manda un konteiner 
yen di material di konstruk- 
shon Boneiru pa e pro- 
yekto di Bloozz Resort Bo- 
naire, situá na e sitio ku 
ántes tabata Fórni di Kalki, 
enfrente di Bachelor's 
Beach. 

E kónteiner aki ta sali na 


bordo di e barku Merwe- 
degracht di e kompania 
Spliethoff. Dentro di algun 
siman e kónteiner lo ta na 
Boneiru, probablemente via 
Kórsou. Na Boneiru Con- 
tainer Service Bonaire lo 
tuma e logfstika over pa 
pone e kónteiner na e sitio 
di konstrukshon. 

E doñonan di Bloozz Re- 
sort Bonaire ta promové 
nan proyekto komo un 
resórt ku ta ofresé kalidat 
hulandes bou di solo 
karibense. 

Bloozz Resort Bonaire ta 
un propio desaroyo di 
Bloozz Resort Bonaire B.V 
Na Hulanda nan a realisá 
diferente proyekto spesial 
bou di nan kompania di 
konstrukshon Domus den 
region di Drenthe. Pro- 
yektonan di kas luhoso, 
komplehonan di aparta- 
mentu, rekreashon di esta- 
dia, provishonnan di kuido 
i proyektonan riba tereno di 
renobashon di stat, tienda 
i apartamentu. 




Bloozz Resort Bonaire 
B.V. no ta solamente 
tumadó di inisiativa i 
desaroyadó di e resórt nobo 
na Bachelor's Beach, pero 
basá riba nan eksperensia 
den konstrukshon, nan 
mes tambe estrechamente 


embolbi ku su realisashon. 
Esaki ta pone ku nan ta 
para pa kalidat haltu di e 
kompleho kompletu pa loke 
ta trata konstrukshon i 
finalisashon. 

Na momentu ku komple- 
tá konstrukshon di e resórt 


ta bai sigui ku merkadeo, 
hur, maneho i mantenshon 
di Bloozz Resort. Nan mes 
ta enkargá ku esaki tambe, 
di manera ku e kalidat i 
huntu ku esaki e 
atraktividat lo keda 
mantené tur tempu. 

Papa ta atverti di e peliger di ku coronavirus 
ta faboresé un religiosidat gnóstiko 

Redakshon ACI Prensa 


Papa Francisco a suprayá, 
durante e Misa selebrá 
djabiérné 17 de aprel den 
Casa Santa Marta, ku famil- 
iaridat ku Hesus mester ta ko- 
munitario: ku Iglesia, ku 
sakramentonan i ku pueblo. 

E1 a atverti ku “una famil- 
iaridat sin komunidat, un fa- 
miliaridat sin pan, un famil- 
iaridat sin Iglesia, sin e pueb- 
lo, sin sakramentonan, ta pe- 
ligroso”. 

“E por komberti den un 
familiaridat gnóstiko. Un fa- 
miliaridat no vinkulá ku e 
pueblo di Dios. Familiaridat 
di e apóstelnan ku Sefior 
semper tabata komunitario, 
semper e tabata ‘na mesa’, 
signo di komunidat, semper 
e tabata ku e sakramento, ku 
e pan”, el a señalá. 

E Pontifise a realisá e re- 
flekshon aki a rais di e situ- 
ashon eksepshonal ku Iglesia 
ta biba debi na e pandemia 
di coronavirus, ku a obligá 
na selebrá Misa telemátika- 
mente ora ku e poblashon ta 
limitá. 

E1 a señalá ku e familiar- 
idat gnóstiko aki ta un pe- 
liger den kua kristiannan den 
e momento di pandemia por 
kai den kua “nos tur ta ko- 
muniká, tambe religiosa- 
mente, pa medionan di komu- 
nikashon, tambe den e Misa 
aki, nos tur ta komuniká, pero 
no huntu, no spiritualmente 
huntu”. 

“Esaki no ta Iglesia”, el a 
suprayá. “Esaki ta Iglesia di 
un situashon difisil ku Sefior 
a permiti, pero ideal di Igle- 
sia semper ta ku e pueblo i 
ku sakramentonan. Semper”. 

Den e sentido aki, el a 
konta un anékdota. E1 a spli- 
ka ku “promé ku Pasku di 
Resurekshon, ora a Sali e 
notisia ku mi lo selebrá 
Pasku di Resurekshon ku 
San Pedro bashi, un obispu 
a skirbi mi, un bon obispu, i 
a skual mi: ‘Pero ku lo gran- 
di ku San Pedro ta, dikon no 
hinka 30 persona al ménos 
p’asina ku e por ser mirá? Lo 
no tin peliger’”. 

“I ami a pensa: ‘Ta kiko 
esaki tin den su kabes pa 
bisa mi esaki?’. Mi no a ko- 
mprendé den e monumento 
ei. Pero komo e ta un bon 
obispu, mashá serka di e 



Papa Francisco. 


pueblo, ‘e tabata ke bisa mi 
algu. Ora mi reuni kuné lo 
mi puntr’é”. 

Papa a splika ku 


“despues mi a komprendé. E1 
a bisa mi: ‘Keda atento pa 
no hasi Iglesia viral, pa no 
hasi sakramentonan, pa no 


hasi e pueblo di Dios viral. 
Iglesia, sakramentonan, e 
pueblo di Dios ta konkreto’”. 

“Ta bérdat ku de e mo- 
mento aki nos mester hasi e 
familiaridat di e moda aki, 
pero pa sali di e tunel, no pa 
keda den dje”, Papa a pre- 
tendé. 

Papa a pone komo ehemp- 
lo di familiaridat kristian ku 
Dios, e familiaridat mustrá 
pa e apóstelnan ku Hesus, i 
ku ta revelá espesialmente 
ora nan ta bolbe topa na Ga- 
lilea despues di resurekshon. 

Pedro i e otro apóstolnan 
a sali pa piska den lago di 
Tiberias, pero nan no a kohe 
nada. Den kibrá di mainta 
Hesus tabata pará na kantu, 
pero nan no tabata sa ku t’E. 
Hesus a invitá pa bolbe tira 
nan redanan i nan a optené un 
peska abundante. E ora ei nan 
arekonos’E. 

“Niun di nan no a puntr’é 


aki ken E tabata. Nan tabata 
sa ku tabata Señor”, Papa a 
opservá, pasobra nan taba- 
tin “un familiaridat diario ku 
Señor”. “Seguramente nan a 
desayuná huntu, e piská, e 
pan. Seguramente nan apapa 
di hopi kos ku naturalidat. E 
familiaridat aki di kristian- 
nanku Sefior semper ta ko- 
munitario. E ta intimo, e ta 
personal, pero e ta den ko- 
munidat”. 

“Esaki ta e familiaridat di 
e apóstelnan: no gnóstiko, no 
viral, no egoista pa kada un 
di nan, sino e familiaridat 
konkreto den e pueblo, e fa- 
miliaridat ku Señor den e 
bida diario, e familiaridat 
diario ku e sakramentonan 
mei mei di e pueblo di Dios. 
Nan a traha un kaminda di 
madures den familiaridat ku 
Señor. Laga nos tambe siña 
na hasié”, Papa Francisco a 
konklui. 


Pasku di Resurekshon den kuarentena 

Luisa Restrepo 


Esaki ta un Pasku di 
Resurekshon diferente na 
kualkier otro ku nos a eks- 
perimentá. 

Talbes ya bo ta kustum- 
brá ku kuarentena. Talbes e 
ta un montaña ruso, ku dian- 
an bon i dianan malu. Óf 
talbes, te ainda bo ta 
bastante konmoshoná. Di tur 
moda, ta sigur bisa, ku esa- 
ki ta un Pasku di Resureks- 
hon diferente na kualkier 
otro ku nos a eksperimentá. 

Nos mundu ta di luto 
kolektivo: pérdida di bidan- 
an, pérdida di konektividat, 
insertidumbre, instabilidat 
den trabou, etc. Ta parse 
manera ku a hórta nos liber- 
tat. Nos speransa den un fu- 
turo luminoso parse mas 
leve, i nos kapasidat pa 
selebrá, ora nos ta asina 
plamá, ta parse kasi imposi- 
bel. 

Sin embargo, nos a sele- 
brá Djadumingu di Pasku, un 
dia di inmenso alegria. Pero 
kon nos mester alegrá nos 
mes mei mei di tantu suffi- 
mentu? Kon haña speran- 


sa den Resurekshon di Kris- 
tu ora nos mundu parse asi- 
na desesperá? 

Selebrá i biba manera 
“hendenan di Pasku” no ta 
nifiká ku nos ta ignorá sufri- 
mentu óf ku nos ta pretendé 
ku e no ta afektá nos. Mas 
bien, nos ta alegrá nos mes 
pasobra nos ta komprondé ku 
sufrimentu ta nesesario pa 
alegria, pasobra ta atraves di 
transformashon di e sufri- 
mentu aki, ku alegria ta ko- 
bra sentido. Un sentido 
mashá diferente na esun ku 
mundu konosé. La Pasku di 
Resurekshon lo no a eksisti 
si e lo no a pasa dor di un 
gran sufrimentu. 

Despues di tur kos, e 
Apóstelnan a pasa nan 
Biémé Santu i nan Djasabra 
Santu di forma mashá paresi- 
do na esun di nos: será den 
kas, spantá i konfrontando 
hopi insertidumbre. Apesar 
di esaki, Kristu a transformá 
nan miedu i nan tristesa den 
profundo goso, inkluso ora e 
alegria lo a parse lo mas im- 
posibel. 


E ora ei, kon nos por 
alegrá nos mes den e sirkun- 
stansianan aki? Nos no 
mester buska mas ayá di He- 
sus. E ta duna nos tres klave 
pa alegria: 

- Speransa: Hesus tin 
speransa ora E1 a bisa, riba 
kms, “tur kos ta kumpli” i 
pone su mes den mannan di 
su Tata. E ya a hasi su parti, 
awor E ta konfia i ta spera 
den Dios. E sa ku su doló no 
tabata en bano. 

- Laga bo ser stimá pa 
Dios: E tabata konfia den 
loke Dios a permitiE na so- 
portá, bon óf malu, tabata pa 
salbashon di hendenan. E 
tabata sa ku, mei mei di tur e 
doló, su Tata tabata stiman- 
do E i e amor aki tabata 
sosten’E. Hesus a demostrá 
e aktitut di konfiansa kontin- 
uo aki, ku un aseptashon 
inkondishonal di kada akon- 
tesimentu komo regalo di 
Dios. 

Stima otronan: tur dia ku 

nos ta keda den kas pa amor 
di tur hende, nos por topa ku 


e alegria manera esun di He- 
sus. Den kada momento nos 
por offesé nos sakrifisio pa 
otronan. Ki rason mas gran- 
di pa e alegria ku esaki? 

Morto no ta e final... 

Si, Hesus a lanta for di e 
graf, E1 a vense morto. Y si 
E tin poder riba morto, E 
por lanta nos pa e bida eter- 
no kunE. Den otro palabra: 
si nos selebrá Djadumingu di 
Pasku di Resurekshon, nos 
ta selebrá ku nos morto ta 
unikamente komienso di fe- 
lisidat pa semper ku Dios. 
Inkluso si lo pió sosodé ku 
nos i esnan ku nos ta stima, 
no ta e final. Nos por spera 
den un bida etemo ainda mas 
felis ku tur e alegrianan ku 
nos a konosé den e mundu 
aki. 

Den palabranan di santa 
Teresita di Lisieux: “Mun- 
du ta bo barku i no bo hog- 
ar”. Nos no ta biba pa e mun- 
du aki, sino pa esun ku no ta 
mira. Resurekshon di Kristu 
ta kórda nos ku tin muchu 
mas pa nos ku e realidat pre- 
sente aki i su penanan. 

Djasabra ultimo S.V. La Fama basha 

vlur na Félt Pariba 




KRALENDIJK—Djasabra 
ultimo den oranan tempran 
di mainta, S.V La Fama a 
basha e vlur dilanti bar i 
kushina na Félt Pariba, esa- 
ki komo parti dje trabou- 
nan pa kombérti e felt aki 
den unu multifunshonal 
unda por praktiká diferente 
deporte. 

E president, sr. David 
Molina den un informe pa 
nos, a bisa ku despues di a 
haña tende djárason ultimo 
den oranan di atardi, ku 
betonmolen di Sarkis Alber- 
tus no por tabata presente 
djasabra 18 aprel 2020, a 
bin haña Steff Albertus di 
Rincon Suit ku a pone su 
betonmolen disponibel pa 
basha betón. 

Ku ayudo di Pierre Peri- 
qualt Monte di Wijk Ont- 
wikkeling, Diputado Kroon, 
e betón a bin wórdu bashá, 
loke tabatin dos siman ku 
tabata posponé esaki pa un 
ke otro motibunan. 

Un danki ta bai na tata 
di sr. David Molina ku ta sr. 
Francisco “Eddy” Molina, 
ku tabatin e tempu pa a 
pasa siman pasa i harma e 
fundeshi pa ku e vlur na e 


bar/kushina. 

Un danki na miembro- 
nan di S,V La Fama. 

Di akuerdo ku sr. David 
Molina, e sa ku tabatin mas 
miembro ku kier a yega 
serka pa yuda, pereo a pala- 
bra un grupo chikitu rondó 
di e medidanan di COVID- 
19. 

Un danki na deporte 
Live 99.9FM pa ku e posibi- 
lidat ku a haña pa ku 
entrevistanan promoviendo 
e proyekto. 

Un danki na sr. Robby 
Winklaar pa ku e ékstra 
Santu di Roi ku e la duna 
komo donashon. 

Un danki na sr. Jhonny 
Anthony pa ku ayudo pa e 
santu di Roi na Playa Gran- 
di, mirando ku djabiérné 
ora tabata na kunuku di 
Robby, e slang di su loader 
a kibra i no por a saka e 
santu di roi. 

Dios ta grandi i e ta obra 
ora bo ta bon bezig. 

Diputado James Kroon a 
yama sr. Molina i bisa ku e 
loader i truk lo ta na Rincon 
djasabra 18 aprel 2020, 
asina ku por a saka e santu 
di Roi. 


Un danki na Bienvenido 
Koffie alias Benito pa ku e 
awa pa betón por a wórdu 
traha. 

Un danki na Robby i 
Maureen Felida pa ku e 
repanan. 

Juffrouw Thea Pauletta 
tabata tin un rust pa ku 
repa tambe, pasó Bondoet 
tabata e mes ku a yuda ku 
repa pa boluntarionan di 
Sv La Fama. 

Mas aleu sr. Molina ta 
bisa ku Bar i kushina ta kla 
i vlur t’ei. 

Awó ku Dios su poder, 


bida i sali, lo sinta pa 
kordiná huntu ku Sparta 
Rincon, e parti di bolas pa 
wak ki dia nan ta kuminsá 
ku konstrukshon dje 4 kan- 
chanan di bolas i pa Beach 
Soccer. 

La Fama ta konosi pa su 
agresividat ya ku lokual ku 
e bisa e ta Jiasi. 

Lokual ku pone riba 
papel, nan ta hasié ku ayu- 
do di Señor nos Dios. 

S.V La Fama no ta sinta 
mira i keda sin hasi nada. 

Nan ta dal ranka bai, 
pone kosnan kana i sobrá 
ta bin despues. 

Esei, di akuerdo ku sr. 
Molina, e ke men ku agre- 
sividat, esta pone trabou- 
nan kana pa logra loke ke 
logra. 

Esei ta hamber pa pone 
kos kana. 


Pa esei e tin ku yama su 
miembronan danki pasobra 
sin nan ayudo, lo no ta 
kaminda ta aki. 

E ta kere a yega tempu 
pa otro ekiponan kuminsá 
move. 

No mester ta manera 
nan i ku e spit ku nan tin, 
pero sikiera hasi algu. 

Boneiru lo tabata hopi 
mas leu ku e ta aworaki, pa 
ku posibilidatnan kreá pa 
hasi deporte. 

Un danki na e shirt 
spónsernan Krioyo Paint, 
Gio’s Gelateria i Multi Post. 

Danki na señor Arnold 
de Jong di Krioyo Paint. 

E ta un persona ku ku- 
rason pa Boneiru i ta kla pa 
yuda ki ora ku La Fama 
yega serka ku un proyekto. 

Riba potrétnan algun 
bista di e trabounan. 


Rumbo pa promé aktividat 


na Félt 

KRALENDIJK—Awor ku 
algun trabou ta kla na Félt 
Pariba pa loke tin di bira e 
kanchanan multifunshonal 
na entrada di Rincon, ta 
mira ku nos hendenan a 
kuminsá ta hasi uso kaba 
dje félt pa subi fli, skóp bala 
i kana. 

Esei ta hopi great, ya ku 
ta esei tabata e motibu i 
idea tambe ku S.V La Fama 
a bisa ku mester hasi algu, 
sino e félt aki ta bai kaba 
na nada. 

Mui pronto president i 
visepresidente di S.V. La 
Fama lo sinta ku FFB pa ku 
e békstóp i nétnan. 

Lo kuminsá na drecha e 
pal’i golnan pa pone nét. 


Pariba 

Wardando desishon pa 
ku konstrukshon di baño i 
tualét, mui probabel e 
promé aktividatnan lo bai ta 
ku tualét mobil. 

Esakinan lo ta asina ku 
tin “green light” pa e krisis 
di COVID -19 I ku esaki a 
pasa pa historia i ku 
deporte por sigui. 

Esaki e president di S.V 
La Fama ta trese na 
publisidat fin di siman 
pasá. 



Dl NOS E TA 

V 











1 


Djaluna 20 aprel 2020 






Laba man 

Laba bo man bon 
durante 30 
sekónde ku 
skuma i awa. 



No mishi 

No mishi ku wowo, 
nanishi óf boka. Via 
e lugánan aki bo ta 
pega ku e malesa. 



Kubri 

Tapa bo boka i 
nanishi ora bo ta 
tosa óf nister ku un 
lensu di papel óf e 
doblá di bo élebog. 



Distansia 

Mantené un 
distansia di 
aloménos 1.5m 
di otro hende. 


Kiko ta vi'rus di corona nobo/COVID-19? 

Tin un brote internashonal di COVID-19 (konosi tambe komo virus di corona nobo) na e 
momentunan aki. E virus por okashoná sintoma manera kentura, tosamentu i halamentu di 
rosea anshá. Den un kantidat di kaso limitá el a kondusi na infekshon mas serio, asta morto. 


Kontakto: 

Liña di informashon vfrus di corona 

^ 0800 1351 (grátis) 

+599 71 5 91 99 (P a yannada internashonal) 



Sh-Q. 


U r: 


OPENBAAR LICHAAM 

BONAIRE 

SAMENLEVING EN ZORG 


Esaki ta un mensahe di Departamento di Salubridat Publiko 

ketu bai number unu! 


Mas i mas piská borá na benta 

Harpunamentu di piská a 

lanta kabes 


Boneiru bunita di bérdat 



EJvtonan aki ta demonstrá ku Boneiru ta bunita bérdat. Un grupo ku ta 
eksperensiá esaki tur djadumingu ta Grupo Eksploradó Chantiwawa. 
D/adumingu e grupo a pasa pariba di Tapadera bai nort pa baha den Lasana. 
Dosjoto ku fngrid Mercelina, miembro di e grupo, asaka. 


Residente fadá di karentena 
despues di apénas tres dia 


KARA BONERIANO 



Eilomena dePalm ta un persona ku a dediká henter 
su bida na siña i eduká mucha i hóbennan 
boneriano. E tabata maestra di skol. Awendia e ta 
penshonado i ta dediká su tempu na entre otro 
kaminatanan den naturalesa, tambe kantando den 
kor. E mes a nase naAruba, pero su mayornan ta di 
Boneiru. 

Mas i mas piská borá na benta 

Harpunamentu di piská a 

lanta kabes 



KRALENDIJK - Ta parse 
ku harpunamentu di piská, 
loke ta prohibi na Boneiru, 
a bolbe lanta kabes. Mas i 
mas por ripará riba mer- 
kado lokal ku ta bende 
piská ku tin perforashon di 
harpun. Indikashon pues 
ku a tira nan. Pa kasi 50 
aña ta prohibi pa tira piská 
ku harpun. 

Tiramentu di piská ku 
harpun ta prohibi na 
Boneiru, pa motibu ku e ta 
hasi daño na e bida bou di 
laman, pa ta eksakto e 
piskánan ku ta move den e 
refnan di koral. Boneiru 
tabata e promé isla di e 
tempu ei Antia Hulandes na 
unda a introdusi e lei ku ta 
prohibi tiramentu di piská 
ku harpun, dunando asina 


protekshon na e piskánan 
aki, spesialmente piskánan 
den e famia di grouper i 
snapper, ma tambe otro 
piská, manera gutu i asta 
pikuditu. 

No opstante ku funsho- 
narionan di STINAPA ta 
hasiendo kontról pisá na 
kosta, kontra violashon di 
e leinan pa kue karkó, 
turtuga i kref den tem- 
porada prohibi, e aktividat- 
nan aki ta tuma lugá. 
Tambe tiramentu di piská. 

Reporteronan di Extra 
na mas ku un okashon 
ultimamente a tuma nota 
riba merkado di piskánan 
tirá ku harpun. Por mira 
klaramente na unda 
harpun a bora nan kurpa. 
Pues no tin duda ku a tira 


nan ku harpun. 

Informashon ku Extra a 
haña di hende ku por sa, ta 
indiká ku ta birando mas i 
mas difisil pa kue piská na 
liña den forma konven- 
shonal. Esaki ta pone ku tin 
hende ku ta bai tira piská. 
Nan no por skonde di mes 
e burakunan ku ta keda 
tras despues ku harpun 
alkansá nan. 

Ultimo 10 aña aki, des- 
pues ku lionfish a invadi 
awanan di Boneiru, duna 
pérmit spesial pa algun per- 
sona registrá usa un tipo di 
harpun, pero esaki ta 
eksklusivamente pa tira li- 
onfish, ningun otro piská. 

E desaroyo aki ta algu 
ku sigur mester di atenshon 
di Stinapa. Pa gara e 


tiradónan di piská no ta 
parse masha difisil, basta 
ku pueblo koperá, esta dor 


informá outoridat serka 
ken nan a kumpra piská ku 
perforashon di harpun. 


Residente fadá di karentena despues 

di apénas tres dia 


KRALENDIJK- Djabiérné 
17 di aprel a repatriá algun 
residente fo’i Hulanda. 
Miéntras tantu nan tin tres 
dia den karentena. Un di 
nan a komparti su eks- 
perensia ku nos redakshon. 

Djabiérné 

Promé ku repatriashon 
kada residente a risibi al- 
gun dokumentu den kual ta 
poné e reglanan di e karen- 
tena obligatorio. Na mo- 
mentu ku no firma esaki, e 
residente no ta yega na 


remarke pa repatriashon. I 
ta kompletamente respon- 
sabel pa tur su gastunan 
na Hulanda. Nos por a 
komprondé ku na Hulanda 
no a hasi tést di corona- 
virus kuné i tampoko no a 
kue su temperatura promé 
ku el a subi avion. Aunke 
esaki tabata stipulá den e 
dokumento ku e mester a 
firma. 

Na yegada e residente a 
haña un pakete di kuminda 
i produktonan di limpiesa. 
El a reklamá ku den e 


pakete no tabatin karni pa 
e por a kushiná. Tambe a 
bis’é delantá ku el o haña 
un ‘buddy’ ku praktika- 
mente ta su persona di 
kontakto. 

D/asabra 

Pa djasabra atardi ainda 
e residente no a mira su 
‘buddy’. Ora trese algu p’é, 
ta bati na porta i bai promé 
ku e habri e porta. 

“No ta Ébola ni Aids mi 
tin. Dikon ta trata mi asina? 
Ta faya ku mi derechi hu- 
mano”, e residente ta bisa. 
Na dado momentu e tabata 
asina rabiá i disgustá ku el 
a disidi ku e no ta keda mas 
den karentena. Diferente 
hende a bin papia kuné, en- 
tre otro sikólogo. A splik’é 
ku e ta obligá pa keda den 
e karentena. Na momentu 
ku e sali lo ser’é den prisón. 
Si nan a komprondé ku e 
situashon no ta fásil i ku tin 
hende ku por haña de- 
preshon. 

Djadumingu 

Mardugá e residente a 
sali pafó i sinta riba 


muraya pa por haña señal 
di internét. Mesora ‘secu- 
rity’ a aserk’é pa bis’é ku e 
tin ku keda den su kamber 
óf riba balkon. Pa djaluna 
a regla mas komestibel pa 
e residente den forma di un 
‘kadobon’ di supermerkado 


Warehouse. Tambe e 
tabatin kontakto telefóniko 
ku un kolaboradó di Direk- 
torado di Supervishon i 
Mantenshon di Lei. Pa wak 
ku kiko mas lo por yuda e 
residente den su estadia 
den karentena. 



Een bijzonder mens is van ons heengegaan, 

onze lieve echtgenoot, vader, trotse opa, fijne broer 

en zoon. 

Defamilievan Loosbroek-Abdul kondigt hierbij aan het 
overlijden van 

Karel van Loosbroek 

*22 november 1956 te Rosmalen 
f20 april 2020 te Bonaire 

Helen Abdul 

Kinderen: 

Marlon van Loosbroek 
Sylvana van Loosbroek 

Kleinkinderen: 

Mason van Loosbroek 
Giano van Loosbroek 
Roman van Loosbroek 
Lena van Loosbroek 
Maisy van Loosbroek 

De afscheidsbijeenkomst is op 
donderdag 23 April 2020 te Consuelo Memorial 
Tijd: 13.00 tot 14.00 

No tin transparensia 


Insertidumbre grandi bou di trahadónan 

ta sigui na BOPEC 


KRALENDIJK - E inser- 
tidumbre grandi bou di 
trahadónan di Bonaire Pe- 
troleum Company, BOPEC, 
ta sigui. E trahadónan di e 
kompania tin miedu ku nan 
ta bai pérdé nan trabou. 
Despues ku riba 20 di mart, 
kreditor Refineria di Korsou 
(RDK) a laga pone beslag 
riba e instalashonnan di 
BOPEC, kasi no tin akti- 
vidatnan ta tumando lugá 
na e kompania i no tin en- 
trada tampoko. Asina ta 
resaltá for di un artfkulo di 
Nathaly Evertsz-Ipceden- 
cia, riba e sait di notisia, 
https://caribischnet- 
werk.ntr.nl. No ta pone e 


trahadónan na Boneiru 
tampoko na altura di kiko 
lo bai pasa ku e kompania 
i nan ta hartá di e insi- 
guridat ku nan ta bibando 
aden. 

Insiguridat 
“No tin transparensia”, 
un supkontratista di Bopec 
ta bisa. “Nos no sa unda 
nos ta pará.” Direktor di 
RDK, Marcelino de Lannoy, 
ta pretendé ku ta tene 
kuenta ku interes di e per- 
sonal di BOPEC. Pero di ki 
forma, esei no ta papia di 
dje. “Ta tempunan insigur. 
Mi ta keda positivo. Mi tin 
e speransa ainda ku tur kos 
lo sali bon pa BOPEC. T’aki 


Roosje Vinck 

CORONA VIRUS 

Coronavirus a obligó nos 
Pa komparti ku otro 

Coronavfrus a obligó nos 
Pa atendé ku nos famia 
Manera debe ser 

Coronavirus a mustra nos 
Ku no ta plaka ta tur kos 
Komo bionarionan a fayesé 
Di e virus sin por a bai kuné 

Coronavirus a laga nos realisé 
Ku nos no konosé nos sernan keri realmente 
Pasobra nos ta kore tras di plaka 
I no tin tempu pa nan. 

Coronavirus a siña nos 

Ku nos tin ku baloré nos sernan kerf 

Tanten ku nan ta riba e mundu aki 

Coronavirus a laga nos realisé 

Kiko ta nifiké ku bo ser keri 

Ta fayesé i wórdu deré sin bo presensia 

Coronavirus a hasi nos mas solidario ku otro 
I a laga nos realisd ku e parti sosial emoshonal 
Ta na promé lugd pa biba un bida salu i felis 

Coronavirus a obligd nos uni 
Mundialmente pa por kombati e virus 
Pasobra ta asina so lo nos por logra 
I ku e parti di egoismo ta na ultimo lugd. 

Coronavirus a habri nos wowonan 
I mustra nos e esensia di bida 
Riba e mundu aki ku nos ta parti di dje 
I no mihó kuné. 

ROSA REBELDE 


mi ta gana mi pan”, Johnny 
Vlijt, un empresario inde- 
pendiente sin personal, un 
zzp’er, manera nan ta yama 
e tipo di empresarionan aki 
na hulandes ta bisa. “Bo ta 
ripará e sentimentu di in- 
siguridat serka tur hende. 
Mi ta trata na motivá mi ko- 
leganan pa keda positivo.” 

Ta importante pa keda 
papia ku otro, pero ta hu- 
stamente esaki ta parse di 
ta un problema. E traha- 
dónan ta sintá ku hopi 
pregunta. Nan ta teme ku 
kisas mas aweró nan lo 
pérdé nan trabou i entrada. 
E tenshon ta oumentando. 

Sindikatonan 

“Mi ta bira desesperá di 
loke ta pasando”, un otro 
trahadó ta bisa ku ta 
preferá di keda anónimo, 
“no tin klaridat. Tampoko 


no tin konfiansa. Sindikato- 
nan i gerensia no ta duna 
sufisiente informashon. Mi 
tin e heful ku BPWU ta 
kómplise di PdVSA na Ven- 
ezuela. Nan no ta papia 
kompletamente e bérdat.” 

Junny Pourier, presidente 
di BPWU ta bisa ku e sa kiko 
ta biba bou di e personal. “E 
trahadónan kier mas infor- 
mashon, pero nos no tin 
esei. Nos tin dos aña ta 
tendiendo e mes promesa- 
nan for di Venezuela ku tur 
kos ta bou di kontrol i ku 
nan lo traspasá plaka pa 
BOPEC. Te ku dia di awe no 
a traspasá niun depchi. 
Probablemente tin plaka pa 
e próksimo tres lunanan, 
pero loke ta bai pasa 
despues nos no sa.” 

Gerald Bernabela presi- 
dente di Fedebon ta 
komprondé ku e trahadó- 


nan ta hartá di e situashon. 
Fedebon ta e sindikato di e 
personal den staf di BOPEC. 
“Ta un situashon diffsil. 
PdVSA ta garantisá salario 
di e personal, pero pa 
kuantu tempu mas?” Segun 
Bernabela ta negoshando 
ku tur partido embolbf. 
Fedebon a traha un plan di 
aserkamentu. “Na e 
momentunan akf mi no por 
bai den detaye di e plan. 
Pero un kos ta sigur. Mester 
bin un solushon, sino tin 
un krisis ta warda Boneiru. 
Mas ku shen famia ta 
dependé di BOPEC”. 

Fedebon i BPWU a firma 
un akuerdo pa huntu hiba 
e lucha na interes di e 
trahadónan. Gerensia di 
BOPEC te ainda no ta 
partisipá nada tokante e 
situashon akf. 


Pa motibu di coronavirus 

Téstnan kanser di pechu 


KRALEDIJK - E tim di 
krisis di Fundashon Maria- 
dal ta posponé e proyekto 
piloto Tést Preventivo di 
Kánser na Pechu na Bonei- 
ru te na un próksimo aviso. 
Esaki ta debf na e brote 
mundial di coronavirus 
COVID-19. Na Boneiru tam- 
be mester reservá e 
kapasidat di kuido na hos- 
pital mas tantu posibel pa 
e habitantenanku lo por 
bin kontagiá ku e vfrus aki 
i ku lo tin mester di kuido. 

E paro temporal akf ta 
yuda oumentá e kapasidat 
di kuido i ta redusi e peliger 
di transmishon di e vfrus. 


suspendé 

E paro temporal di e pro- 
yekto piloto Tést Pre- 
ventivo di Kanser na Pechu 
tin dos efekto importante. 

Na promé lugá, mas 
kapasidat di kuido ta bira 
liber debi ku ta manda 
ménos hende hospital. Di 
dos, e chéns di transmiri 
coronavirus ta bira mas 
chikitu, pasobra mester tene 
kuenta ku ora ta saka 
potrét di pechu, e laborant 
i e kliente mester ta den 
kontakto estrecho ku otro. 

Debi na e paro temporal, 
for di awor i te na un 
próksimo aviso lo no 
manda mas invitashon pa 


bin hasi tést preventivo di 
kanser na pechu. E 
klientenan ku a risibf un 
invitashon kaba tampoko 
no por bin saka potrét di 
pechu te na un próksimo 
aviso. Sin embargo, si bo 
tin keho di salu, ta 
importante pa bo tuma 
kontakto ku bo dokter di 
kas. 

Por sigui registrá si pa e 
estudio di poblashon. 

No por bisa ainda ki dia 
e estudio di poblashon lo 
sigui. Esei ta dependé di e 
desaroyonan relashoná ku 
coronavfrus i di situashon 
na Boneiru. Lo tene pueblo 
na altura sin falta via e 
medionan di komunika- 
shon di kustumber. 

Por sigui registrá si pa e 
estudio di poblashon. Por 
registrá via email, app óf na 
telefon. 

Asina ku e proyekto 
piloto sigui, lo tuma 
kontakto. 

Telf./App: +599 7810476 

E m a i 1 : 

info@soeeningkansanapeduioom 

h t t p s : / / 

wwwsaeaiingktttisanapediacDny 


Mensaje de la Virgen Maria 
Reina de la Paz del 25 de marzo 2020 
Medjugorje, Bosnia Herzegovina - Marija Pavlovic 

“iQueridos hijos! He estado con vosotros todos estos 
años para conduciros por el camino de la salvación. 
Regresad a mi Hijo, regresad a la oración y al ayuno. 
Hijos, permitid que Dios le hable a vuestro corazón, 
porque Satanás reina y quiere destruir vuestras vidas y 
la tierra por la que camináis. Sed valientes y decidios 
por la santidad. Veréis la conversión en vuestros 
corazones y en vuestras familias; la oración será 
escuchada, Dios atenderá vuestras suplicas y os dará 
la paz. Estoy con vosotros y os bendigo a todos con mi 
bendición maternal. jGracias por haber respondido a mi 
llamada! 03/25 

Cafenol 

Tin bes un foto so ta sufisiente pa 
pone mi bai bék den tempu, pa asina 
biba atrobe suseso i eksperensianari 
bunita ku mi a pasa aden. Ta un tempu 
ku a bai i ku nunka mas lo regresá, anke 
kuantu nos ta deseá esaki. 

Algun dia pasá, buskando portrét 
bieu ku mi tabatin mester pa un 
presentashon históriko m’a topa ku un 
foto di Cafenol, un hómber ku a biba 
den pasado na Boneiru. E tabata biba 
den e bario Antriol i, manera semper ta 
e kaso ku hendenan markante, mi 
tabatin basta kontakto kuné. 

Awor aki, si bo puntra mi, mi no por 
bisa bo kon su nómber ofisial tabata. 
El a bisa mi, tempu ku mi atop’é promé 
bia, ku mi poryam’é Cafenol. I esei m’a 
hasi semper. 


Fo’i Vila 

Maria Goretti 

Teksto: Bói Antoin 

Promé Cafenol tabata biba den 
Antriol Pabou, den un kas chikitu di palu 
situá pabou di Sentro di Bario Antriol. E 
kas aki tabatin mashá hopi porta i 
bentana. Esei mi ta kórda bon ainda. 

Pero mi no ta kórda mas kiko el a 
kontestá mi ora ku m’a puntr’é dikon su 
kas tabatin tantu porta i bentana asina. 


pero a pidi mi pa bin busk’é na kas e 
dia ku e mester a bai skol, loke mi a 
primint’é ku mi lo hasi. 

Bon konfiá e mainta dje dia ku nos a 
palabrá, m’a yega na kas di Cafenol, 
kende e tempu ei ainda tabata bibá den 
Antriol Pabou, pabou di sentro di bario. 
Pero Cafenol no tabata na kas. Tur e 
kantidat grandi di porta i bentananan 
tabata duru será. No a resta mi niun otro 
rekurso ku di bai skol serka Gregory pa 
inform’é ku e plan a frakasá. 


Mudansa 

Despues di tempu Cafenol a kambia 
kas i a bai biba den un otro kas, tambe 
situáden bario Antriol, patrasdi Iglesia 
Atventista. Aki tambe m’a sigui bishitá 
Cafenol pa kombersá kuné. 

Na vários okashon mi tabata publiká 
foto di Cafenol den Extra. E tabata gusta 
un mundu pa saka su foto. E tabata bisti 
tur sorto di paña i disfras pa sali den e 
korant aki. Kada bes e tabata pidi mi 
pa saka su foto den tur sorto di paña i 
posishon. Un bes te asta peluka el a 
pone riba su kabes pa saka portrét. 

Cafenol tabata move riba baiskel den 
Antriol i tin bes tambe na Playa, ora ku 
e bai hasi su diligensianan. E hómber 
aki tabata kore su baiskel duru. Si 
tabatin velosidat máksimo stipulá pa 
baiskel, mi ta sigur ku Cafenol lo a 
surpasá esaki tur bia ku e subi su 
vehfkulo di dos wil. I si polis tabata 
kontrolávelosidatdi baiskel, anto notin 
duda ku Cafenol lo a haña hopi 
prosésverbal. 

Semper Cafenol tabatin purá. Si bo 
topa kuné riba kaya, e no tabata para 





pa kombersá 
mashá, pasobra 
e tabatin purá. 

Purá pa hasi 
kiko mi no sa, 
pero e tabatin 
purá si. Na su 
kas si e tabata 
mas trankil, 
motibu pa kua 
mi tabata 
bishit’é hopi na 
su kas, pa asina 
kombersá. 

Mi mestertin 
un kasét riba 
kua mi a 
e n t r e v i s t á 
Cafenol un bia. 

Kualké dia lo mi 
por topa kuné i 
asinaskirbi mas 
tokante e per- 
sona markante 
aki, kualagasu 
stémpel atras 
den e bario di 
Antriol. 

Bo tabata 
haña Cafenol 
hopi bia ta 
kumpra kos na 
Casa Roys, den 
etempu ku Alex 
Statie tabata 
operá e tienda 
aki. Ei Cafenol 
tabata akudi pa 

kumpra su profishon i artfkulonan di 
promé nesesidat. I ei tambe mi sa topa 
hopi bia ku e persona aki, semper bai 
purá, sin por a para kombersá na drechi. 

Muzikant 

Cafenol tabata muzikanttambe. Dos 
instrumént ku mi ta kórda kla ku e sa 
toka tabata kuarta i klafir. Mi a yega di 
grab’é tambe tatoka. E tabatin un forma 
pa kombiná e dos instruméntnan aki 
huntu, tokando su kuarta i klafir pareu. 

Den e tempu ku Cafenol tabata biba 
na Boneiru mi yu mayó, Franklin, tabata 
mucha ainda. E tabata na Papa 
Cornesschool i sa bai ku mi serka 
Cafenol. Un dia Cafenol a ekspresá e 
deseo di por a siña muchanan ku ta 
lanta kon ta toka kuarta. M’a konsultá 
ku Franklin, ku a bisa mi ku su mae- 
stro, Gregory Goedgedrag, tambe ta 
duna lés di kuarta. Kisas e por a invitá 
Cafenol un dia den klas pa toka algun 
piesa di ántes. 

Pa hasi un storia ku por bira largu 
kórtiku. Gregory a aseptá pa Cafenol bin 
toka un tiki den klas i mi a hiba e notisia 
aki p’é. Cafenol tabata hopi entusiasmá, 


Cafenol ke hui 

Na kaminda m’a topa ku Cafenol riba 
su baiskel. Ora ku ela mira mi ela trata 
na dera trót bai, pero mi tabata mas lihé 
kuné, i a intersept’é. 

Naturalmente m’a kuminsá na 
reklam’é ku e no ta hómber di palabra, 
pasobra e no tabata na kas. Ela 
kuminsá bira, bisando ku e no ta 
prepará pa bai toka na skol, ku e kos 
no ta bai asina, etc. M’a rabia un tiki 
kuné, despues di kua m’a bai informá 
Gregory ku Cafenol no ta bini mas. 

Despues di tempu Cafenol a 
disparsé. Sin tuma despedida, ela 
bandoná Boneiru, pa bai biba bék na 
Kórsou, kaminda e tabata biba promé. 
Nunka mas m’a mir’é, no opstante mi 
sa bai e isla ei tóg ku basta regularidat. 
Pero nada di Cafenol. Kon ku bai bini, 
mi ta keda kórd’é, pasobra e tambe a 
hunga un papel den mi bida te awor. 

t dianan aki mi ta pensa 
hopi riba futuro di mi mes. Kiko 
bai hasi despues ku e époka 
di coronavfrus ta tras di lomba. 
Mi ta mira ku e odisea di 
coronavfrus aki ta bai dura largu 
ainda. Kere mi ku no tin un fin 
na bista. I pa bisa kla, anke mi 
gusta etrabou den media, pues 
buska i presentá notisia, m’a 
kuminsá kansa di dje. No tin 
reto mas. Mester ku tin un 
kuminsamentu, tin un fin. 


No ku lo mi stóp di skirbi. 
Esei nó. Mi gusta skirbi asina 
tantu ku lo mi no por laga e kos 
aki. E ta parti di mi bida, mi 
forma di ekspreshon i kompartf 
loke mi ta mira, tende i skucha. 
Loke mi ta eksperensiá. Pues 
sigui skirbi sf, tambe den 
korant, pero tokante historia, 
kultura, naturalesa i.hende. 


Hende ta sentral den mi 
bida. Esnan ku a lesa mi 
bukinan, por ripará ku nan ta 
bai tokante hende. Mi gusta 
skucha hende, nan storianan, 
nan eksperensianan di bida, 
nan alegria i tristesa di bida. 
Spesialmente loke mi ta yama 
hopi biaha ‘hende markante’ ta 
kapta mi atenshon. 
Spesialmente esnan ku no t’ei 
mas. Pero tambe esnan ku t’ei 
ainda. M’a yega di skirbi asta 
dos buki titulá ‘Hendenan di 
Boneiru’, dos buki ku huntu ta 
inkluf 160 biografia kórtiku di 
hendenan ku a biba riba nos 
isla den pasado. Mi a skirbi hopi 
mas. Den mi manuskritonan tin 
masoménos 200 ainda, pero ku 
mi ta kere ku nunka lo sali na 
buki, pasobra ami no por 
finansiá nan publikashon. 
Probablemente nan lo bai pérdf 
pasemper. 

*** 

Tin hende ku a kapta mi 
atenshon asina tantu ku m’a 
skirbi amplio di nan. Mi ta 
pensa por ehémpel riba Nena 
Abrahams, alias Nena Tera, 
Nene Ochobulto, Nena Pa- 
paya. E storia di su bida a sali 
den un edishon di Pasku di 
Extra. Pero m’a skirbi di mas 
hende markante, manera un 
Delegá (Petrona Emerenciana) 
ku tabata traha riba waf, Hec- 
tor Daal, Colá Felida (di dje tin 
un buki), Polin Kandela i hopi 
mas. Mi deseo tabata pa nan 
a sali den buki, pero mi no ta 
kere tin sentido mas. 



Komunidat ta sinti falta di 

informashon 


Komunidat boneriano ta sinti falta di informashon den 
e situashon aktual di coronavi'rus. Den esei no tin duda. Si 
bo papia ku hende den pueblo, loke nos ta hasi hopi, 
spesialmente den e grupo di riba 40 aña, bo ta sinti e 
nesesidat aki, e hamber pa informashon. 

No ta nos so ta mir’é asina. E siman aki na dos okashon 
kaba el a bini dilanti den e programa ‘Móru Bondia’. 
Presentadó Nicole Maduro a referi' na esaki, basá riba 
yamada i app-nan ku ta drenta serka nan di televidentenan 
na Boneiru. E hendenan ku ta reakshoná te asta, kisas den 
forma di chiste, ta pidi Kórsou fia Boneiru un eksperto 
manera Izzy Gersenbluth i minister Suzy Camelia Rómer. 

Un mandatario manera Suzy Camelia Rómer, titular di 
salubridat publiko, ta demonstrando ku e tin hopi dominio 
di coronavi'rus. E mes ta bisa aserka ku e no tabata sa nada 
di coronavirus, pero skuchando ekspertonan, lesando 
dokumento, el a yega den un fase kaminda e por papia 
dje enfermedat aki, ku tur dia ta eksigiendo mas i mas 
bida riba e planeta aki. 

Izzy Gerstenbluth a gana konfiansa di pueblo di Kórsou. 
E mester a lucha pa gana kurason di e pueblo di Kórsou. 
Spesialmente periodistanan di Kórsou den kuminsamentu 
a trata na saka pia p’e, a hasi chérchi di dje, pero el a 
gana e lucha ei. E periodistanan en kestion awor ta vi'ktima 
di chérchi di komunidat. 

Te ainda Boneiru no tin un eksperto manera 
Gerstenbluth. E persona aki ta un outoridat, un eksperto 
riba su tereno, un epidemiólogo respetá. Den e 
presentashonnan ku tabatin te ainda na Boneiru, 
gezaghebber Edison Rijna a bini ku hendenan manera 
dókter Giovanni Frans, Danny Rojer, dókter Nicolson i siman 
pasá un señora dókter ku ta papia solamente hulandes. 
Niun di nan a laga un bon impreshon atras. Pakiko no purba 
ku dókter Esther Bernabela. 

E komunikashon mes tambe ku pueblo ta laga hopi di 
deseá. Nos a komprondé ku e departamentunan di 
komunikashon di RCN i Entidat Publiko a uni pa atendé ku 


komunikashon den e asuntu di coronavi'rus aki. Nos no ta 
mira e resultado. Si tin resultado, hendenan lo no 
reakshoná manera e ta sosodiendo riba media sosial. Nan 
no ta bai ‘Móru Bondia’ ku gritunan manera “mihó Kórsou 
fia nos Izzy Gersenbluth i minister Suzy Camela-Rómer”. 

For di e organisashon di Bonaire Communication Ser- 
vices N.V., ku ta operá Bonaire.tv, nos a ofresé 
gratuitamente tempu di transmishon riba nos kanal. Ta e 
uniko kanal lokal, pues di Boneiru, ku ta riba tantu e sistema 
di Telbo komo Flamigo TV. Pues e uniko kanal ku kua bo 
por kubri mas hende lokal. 

Djis pa aklará. Na momentu ku pone un programa riba 
Bonaire.tv, e ta pasa durante tres dia largu na diferente 
orario. Pues e ta ripiti i ripiti'. Pa e ‘ekspertonan den 
komunikashon’, ta probá sienti'kamente e efektividat di e 
forsa di ripitishon. Bonaie.tv ta e uniko kanal (realmente!) 
netamente boneriano, ku programashon lokal. I su sintonia 
serka e hendenan di sigur riba 40 aña ta haltu, manera 
sifranan risibi di Telbo (MiTV) ta mustra. 

Kiko mas bo ke? Tempu di transmishon grátis riba un 
kanal ku ta na tantu Flamingo TV komo TELBO. Un kanal 
ku su programanan ta pasa seis biaha durante tres dia. E 
forsa di ripitishon. Stail di hera Michi i kue Mémé. Si por 
ehémpel bo no a mira e programa 1’or awe djarason 
mérdia, bo por mir’é mañan djaweps mardugá 1’or, 
djaweps atardi 5’or, djabiérné mardugá 5’or, djabiérné 
anochi 9’or i djasabra mainta 9’or pa ultimo biaha. 

E konsepto, e idea, pa hinka e programashon di 
Bonaire.tv den e format aki ta basá riba un sugerensia di e 
famoso presentadó di televishon Rik Felderhof, ku a papia 
di ‘de kracht van herhaling’. El a eksperensi’é ku su 
programanan di televishon ‘De Stoel’ i ‘Villa Felderhof’, 
ku den ripitishon tabata dal duru. 

Si e ‘ekspertonan di komunikashon’ riba kua 
gezaghebber Edison Rijna ta dependé no ta mir’é, ta kere 
solamente den app i facebook, ta nan opinion. Nos si' ta 
mir’é otro, pero ya.... kisas tempu a bai laga nos. 


Testigunan ta kongregá via Zoom 

KRALENDIJK- Salon di 
Testigu di Yehova ta será pa 
grupo di fielnan. Esaki 
komo medida kontra 
coronavirus. Pero si nan ta 
sigui bini huntu na un 
manera digital. 

Dos bia pa siman tin re- 
union via e yamada di video 
ZOOM. Tambe e kustumber 
di Testigunan di Yehova pa 
prediká na kas, ta bai via 
ZOOM. Si tin nesesidat pa 
un kontakto urgente ku e 
‘Ansiano’, esaki por ta 
posibel. Naturalmente lo 
mantené e medidanan di 
higiena i distansia sosial. 


I SALÓNDIREINO i 

Dl TESTIGUNAN 
DIYEHOVA j 

lli .' Ii'" H 

Kaminata den área bunita 


KRALENDIJK - Grupo naturalesa. Teniendo 
Chantiwawa ta hopi aktivo kuenta ku coronavirus ta 
ku su kaminatanan den tuma e medidanan di 



Dl KON AMI ? 

Skritura: Santiago 1:1-11 
"Konsiderá esaki komo puru goso, ..." v.2 (BS) 

Mi mama tabata den su ultimo dianan di bida debi 
na malesa di kanser. Dos luna promé ku mi mama a 
muri, mi wela di banda di mi tata tambe a muri di 
kanser. Durante di entiero di mi wela, mi tata a kai 
flou i mester a transport'é mésora di santana pa 
hóspital. Na hóspital nan a konfirmá ku mi tata a haña 
un atake selebral i nan no tabata sigur si e lo 

bai rekuperá. Na e momentu ei diferente 
pensamentu a pasa den mi mente. 

Mi mama tabata serka di muri, mi wela a kaba di 
fayesé i mi tata tambe ta na punto di muri awor. Den 
momentunan asin'aki, e famoso pregunta ta lanta: Di 
kon ami? Santiago ta bisa ku nos mester konsiderá 
komo goso ora nos ta haña nos mes den prueba, 
asina Dios ta wak di bérdat kiko tin den nos kurason. 
E propósito di prueba ta pa oumentá nos fortalesa i fe 
den Señor. Si nos no pasa e prueba korektamente, 
esaki por bira un oportunidat pa tentashon óf un 
invitashon pa nos peka, pasobra nos por aktua na un 
manera inkorekto. Si nos no sa kiko pa hasi, versfkulo 
5 ta bisa nos pa pidi sabiduria na Dios. E sabiduria akf 
nos ta haña den Su Palabra ku ta yuda nos pasa a 
traves di bida i tur situashon sumiso na Dios. 

Ora mi tabata na hóspital i pensando riba tur loke 
mi tabata pasa den, mi a hasi mi mes e siguiente 
pregunta: "I di kon ami nó?" I mi a gradisf Dios. 


Eduardo Alfaro, Peru 

Señor, no laga mi ta insensibel den prueba! 
Saká for di: Alimento Pa E Alma, un produkshon 
di Trans World Radio Bonaire. 


Maintenance Works N.V. 

Ta buska 

1 Métsla 

- Mester tin 3 aña di eksperensia 

Pa mas informashon yama 777-3546 


prevenshon, pero e grupo 
ta sigui eksplorá mondinan 
di Boneiru. 

Djadumingu ku a pasa a 
bai den e serunan di 
Lasana, ku Broertje Janga 


sa yama ‘Sierra Maestra’. A 
kana for di Dospos den 
direkshon nort. For di e 
alturanan riba e ruta tin 
bistanan fenomenal. 


Tur djasabra ta Sali den 
Extra (Boneriano) relato di 
e kaminatanan di Grupo 
Chantiwawa. E relato ta 
kompañá pa foto. 

Kresementu turismo Boneiru 

i Saba den 2019 


KRALENDIJK — E kantidat di bishitante ku a bishitá Boneiru ku 
avion, a oumentá ku 7 porshento den 2019 kompará ku 2018. Na 
Saba e subida tabata 10 porshento, e kantidat di bishitante na Sint 
Eustatius a keda igual. Turismo den e área karibense den su totalidat 
a krese den 2019 ku 4,9 porshento. Meskos ku den añanan anterior 
mayoria bishitante ta bin for di di Hulanda, Merka, i for di Aruba, 
Korsou i Sint Maarten. Asina CBS ta informá a base di sifranan nobo 
tokante turismo na Hulanda Karibense. 

E kantidat di bishitante ku a bishitá Boneiru ku avion a subi di 
147,8 mil den 2018, pa 157,8 mil den 2019. Kasi mitar di esakinan 
a bin di Oropa (49 porshento). Hulanda ta tuma 39 porshento di esaki 
pa su kuenta. Esaki tabata komparabel den e añanan anterior. Banda 
di esei hopi hende ta bin Boneiru riba un biahe krusero: 458 mil den 
2019, un oumentu di 15 porshento. E kresementu di turismo krusero 
a tuma lugá partikularmente den e temporada abou (mei te ku óktober). 

Bishitantenan Boneiru ku avion 

x 1000 

20 


Kantidat di bishitante Sint Eustatius igual 
Kontrali na Boneiru i Saba, e kantidat di bishitante na Sint 
Eustatius no a oumentá den 2019 kompará ku e aña promé ku esei. 
Un posibel splikashon ta ku e kantidat di pasahero ku avion tampoko 
no a oumentá den 2019. E kantidat di buelo pa e isla a baha te asta. 

Meskos ku na Boneiru, mayoria bishitante na Sint Eustatius tabata 
prosedente di Aruba, Kórsou i SintMaarten (31 porshento), Hulanda 
(Oropeo) (22 porshento) i Merka (11 porshento). 

Bishitantenan St. Eustatius ku avion 

x 1000 

l.s 




o - 

jan feb mrt apr mei jun jul aug sep okt nov dec 



- 2016 - 2017 - 2018 - 2019 * 

•Sifranan tentatlvo 

KresementuJuerte kantidat di bishitante Saba 

Tambe na Saba tabatin den 2019 un subida di e kantidat di 
bishitante ku a bishitá e isla ku avion: 8,9 mil, kompará ku 8,1 mil 
na 2018. Den e dos añanan previo na 2019, tambe pa motibu di e 
orkannan Matthew (séptémber 2016) i Irma (séptémber 2017), tabata 
trata di un bahada di e kantidat di bishitante. Mayoria hende a bin 
ku avion for di Aruba, Kórsou i Sint Maarten (28 porshento). 
Merikano- i hulandesnan (for di Oropa) tabata bon pa 
konsekutivamente 25 i 18 porshento di e bishitantenan. 

Na 2019 tambe 6,5 mil pasahero a yega Saba ku féri for di Sint 
Maarten, un oumentu di 20 porshento kompará ku 2018. Banda di 
esei 1,6 mil pasahero a bishitá e isla ku dos barku krusero mas chikitu. 

Bishitantenan Saba ku avion 

x 1000 
i 




- 2016 - 2017 - 2018 - 2019* 


•Sifranan tentatlvo 

Fuentenan 

StatLine - Turismo ku a drenta ku avion 

https://opendata.cbs.n1/statline/#/CBS/nl/dataset/83104NED/ 
table?ts= 1587423812656 

Lenknan relevante 

World Tourism Barometer UNWTO 

https://webunwto.s3.eu-west-l.amazonaws.com/s3fs-public/2020- 
0 l/UNWTO_Barom20_0 lJanuary_excerpt_0.pdf 

Notisia - Oumentu kantidat di buelo i pasahero na Hulanda 
Karibense den 2019 

https://www.cbs.nl/nl-nl/nieuws/2020/10/stijging-aantal-vluchten- 
en-passagiers-op-caribisch-nederland-in-2019 

Splikashon 

Bishitantenan 

E kantidat di bishitante i pasahero menshoná aki ta basá 
kompletamente riba fuentenan atministrativo. 

Pa bishitantenan ta trata di tantu ekskurshonista komo turista, ku 
ta keda minimal un anochi riba un di e islanan. Bishitantenan no ta 
bin un di e islanan solamente ku un motibu rekreativo, pero ta trata 
tambe di bishitantenan ku otro motibunan, manera un fin komersial 
ófun matrimonio. 



www.extraboneiru.com 


• Sif ranan tentativo 

Mugfyi tcmpu bteu 



Boto ku tabata usa pa ekskurshon ku turistanan di Zeebad den bahia di Kralendijk. 



Deskargamentu di vehikulo di motor na waf tabata un ‘happening’ ántes. Sigur di un 
konvoi manera esaki. 


MONCHI & TONCHI 

(AAi no sa si bo a ripara, A 
pero nos hendenan riba 
e isla ta kanibal. 

V J 

r Awél si. Tur dia tin hende 

ku ta kome Nechi. 

Nechinan ta birando ménos. 

V J 

( W) 

/iJÉLjj 



E kas di mas moderno na Playa Pabou den dékada 
sinkuenta i sesenta tabata esun riba e foto aki. Kas di 
Lodewijk D. (LD) Gerharts. 


Programanan di Bonaire.tv 
Telbo kanal 70 
Flamingo TV kanal 23 


Djarason 22 aprel 

12:00 Herensia: 
13:00 Aki Saba: 
14:00 Herensia: 

15:00 BAPA: 


Flora Martis 

PastorSimmon 

Casimira Stefanita 'Carmita' 

Coffie-Trinidad 

Romeo Surnam - Caviota - 

Buki Ultimo Buelo 


16:00 Herensia: 
17:00 BAPA: 
18:00 Pelikula: 


Roosje Vink-Crestian 
Kriabon 2014 
Antiano 


20:00 Herensia: Francis de Windt 

21:00 Aki Colombia: Aldina i Rosa 
22:00 Herensia: Helena Evarelia 

Nicolaas-Soliana 
23:00 BAPA: Cocari 2013 


Tur mérdia 12’or ta kuminsá un programashon 
nobo di 4 ora. E programashon aki ta ripiti pa 
24:00. 

Fiesta di Señor di Divino Miserikórdia den 

tempunan di coronavirus 

Lo selebrá Fiesta di Señor di Divino Miserikórdia djadumingu 19 di aprel, i ta un oportunidat 

invaluabel pa pidi a Dios pa para e pandemia. 


Djadumingu próksimo 
19 di aprel, Iglesia Katóli- 
ko lo selebrá, manera kada 
aña, Fiesta di Señor de la 
Divino Miserikórdia. E ta un 
oportunidat masha balioso 
pa pidi Hesukristu nos Señor 
pa e drama riba nos su mis- 
erikórdia i terminá ku e pan- 
demia aki di coronavirus 
COVID-19, ku a yena henter 


tui definitivamente e fiesta 
nobo aki i su fecha di sele- 
brashon. 

Despues di e fiesta esta- 
blesé pa Huan Pablo II, ki- 

sas e kos nobo tabata e 
imágen ku santa Faustina 
a duna na konosé, i ku en 
bérdat ta kórda nos tur e 
imágen di Sagrado Kura- 
son di Hesus (pasobra na 



humanidat di luto. 

Ken a establesé e fiesta 
aki? 

Riba 30 di aprel di e Aña 
di Hubileo 2000, san Huan 
Pablo II a duna na konosé 
su deseo di ku lo tin un fi- 
esta nobo den Iglesia Uni- 
versal: e Fiesta di Señor di 
Miserikórdia, ku en adelan- 
te lo ser selebrá riba e dja- 
dumingu despues di esun di 
Resurekshon. 

E1 a pidi esaki durante 
kanonisashon di e sur po- 
lako Faustina Kowalska, 
kende a duna mundu 
konosé e deboshon nobo aki 
na Hesus yen di miserikór- 
dia. A1 siguiente 5 di mei, 
mediante e dekreto Miseri- 
cors et miserator, el a insti- 


final di kuenta ta Hesus 
mes). Aunke e imágen di 
Señor di Miserikórdia a 
kuminsá na plama rápida- 
mente. 

Ken ta santa Faustina? 

Faustina Kowalska taba- 
ta un hóben religioso ku a 
nase na Glogowice, Polo- 
nia, dia 25 di ougustus 
1905, i a muri di tuberkuló- 
sis dia 5 di óktober 1938 na 
Legiewniki, na edat di 33 
aña, e mesun edat ku kua 
Kristu a muri. 

Siguiendo su vokashon, 
el a bira religioso di e Her- 
manas de la Caridad de la 
Madre de Dios, ku tin komo 
karisma espesial edukashon 
di mucha muhénan pober. E 
tabatin 20 aña ora el a drenta 


den e bida religioso. 

Bida di Faustina ta un di 
e hopi otro religiosonan ku 
ta konsagrá nan kurason 
plenamente na Dios den 
servisio i den amor pa ru- 
mannan. 

Pero e tabatin un grasia 
masha spesial: su amistat 
masha profundo ku He- 
sus, segun ku E tabata ko- 
mbersá kuné kara kara. 

Di 1931 pa 1938 etaba- 
tin vários revelashon privá 
den kua Hesus a pidié pa e 
duna di konosé e deboshon 
na Señor de la Miserikór- 
dia, i ku e lo pidi Iglesia 
institushon di su fiesta. 

Mester a pasa 60 aña 
p’asina ku un Papa, polako 
tambe, i ku mester a konose 
e deboshon aki den su 
hubentut, lo establesé e fi- 
esta aki i lo a elevá su pai- 
sano santu na altaman. 

Kiko e imágen ta nifiká? 

Sur Faustina a duna di 
konosé e moda kon e a 
mira Hesus: bisti na 
blanku, ku dos rayo di lus, 
un kórá i otro blanku, sa- 
liendo di su Divino Kura- 


Urgensia a muri 



Awe no tin purá pa bai drumi anochi, 
no tin purá pa lanta mainta, 
no tin purá pa bisti paña, 
no tin purá pa bebe kófi, 
no tin purá pa desayuná, 
no tin purá pa hiba mucha skol, 
no tin purá pa kushiná, 
no tin purá pa kome. 
Urgensia a muri i tempu a renasé 



son. E rayonan akl ta e sanger 
i awa ku a brota di Kurason di 
Kristu ora un sóldá a bor’é ku 
su lansa pa sigurá su mes ku ya 
E lo tabata morto promé di a 
bah’é for di su kms. 

Iglesia semper a siña nos 
ku for di e kurason miserikór- 
dioso di Hesus Iglesia mes a 
nase i e sakramentonan a bro- 
ta. Kurason di Kristu ta fuente 
di amor pa pekadornan; su 
sanger ta laba nos pikánan i ta 


hasi nos yunan digno di Tata. 
Tur esaki pa e Miserikórdia 
di Hesus. 

Sur Faustina a publiká 
un nobena i un rosario resá 
di moda masha spesial pa 
honra Kristu. Tambe el a 
duna nos un plegaria ku el a 
siña den su deboshon na Sa- 
grado Kurason di Hesus: 
“Hesus, den Bo mi ta kon- 
fia”. 

Shon Ma Gomez 


Un futbolista spektakular 

a bai laga nos 


KRALENDIJK - Siman 
pasá Shon Ma Gomez a 
fayesé. E tabata un futbo- 
lista konosi i famá na Kór- 
sou. Shon Ma ta desen- 
diente di Boneiru. Aña pasá 
e tabata na Bonaire, isla di 
su grandinan, kasi bo por 
bisa pa tuma despedida. Ro 
Coffie a move kuné hopi e 
dianan ei. Shon Ma na e 
okashon ei a bini tambe 
den e programa Herensia, 
entrevistá pa Chon Theo- 
dora. Dr. Valdemar Marcha, 
un dokumentalista di 
historia di futból di Kórsou, 
a traha un relato intere- 


sante di Shon Ma Gomez 
komo futbolista. Awe e 
promé parti. Mañan e di dos 
parti ta sigui. 

Pa: Valdemar Marcha 

Siman ku a pasa e tristu 
notisia di morto di Shon Ma 
Gomez a yega nos. Ku 
tristesa mi ta rekordá 
kómbersashonnan ku un di 
e máksimo futbolistanan ku 
a deleitá nos pueblo i 
representá tambe nos pais 
na Weganan Olimpiko na 
Helsinki na 1952. E uniko 
bes ku nos futból a bai 
Weganan Olimpiko. Ku 




permiso di famia i gratitut 
di por a gosa di un amistat 
mutuo i sinsero ku un gran 
talento, mi ta komparti parti 
di kómbersashonnan ku 
Shon Ma. 

Shon Ma Gomez a deleitá 
nos pueblo ia hiba nos pais 
na alturanan grandi ku 
futból. El a drenta den sa- 
lon di fama di Kórsou. E ta 
un di esnan ku a bai 
Helsinki na 1952 ku 
selekshon di futból di 
Kórsou. 

Shon Ma ta konta: ”Sa- 
lon di fama ta un kos grandi 
ku mi ta apresiá i ta gradesi 
no solamente direktiva di 
federashon di futból, pero 
tur hende ku a tuma e 
moléster di a pasa un ratu 
ku mi e anochi ei. Mi a keda 
gradesido. I mi ta kere ora 
mi ta riba kama anochi, mi 
ta pensa di no a gradisi 
sufisientemente”. 

Mama di Bonaire 

Shon Ma a nase 4 ókto- 
ber 1933. Su mama ta di 
Bonaire, su tata ta di 
Aruba, i Shon Ma mes a 
nase na Kórsou. Pa kolmo 
Shon Ma a kasa ku un 
señora ku a nase na St 
Maarten, pero for di chiki e 
señora a bin Kórsou. Shon 
Ma ta sintié kompleto un 
antiano, ounke no ta papia 
di antiano mas. El a bai skol 
básiko St Jozef School na 
Pietermaai. Aki e futból a 
krese. For di den bario kaba 
e futból a presentá. Pasobra 
netamente kaminda Tele- 
curacao tei, tur atardi e ku 
muchanan di bario tabata 
hunga bala. Ta hunga ku 
bala di ténis. Komo mucha 
pober bo no por yega na un 
bala karu. Tabata yama e 
bala “binnekebuiten”. Nan 
tabata mucha pober i no por 
tabatin un bala “binneke- 
buiten”. 

“Den Skarlo tabatin un 
klup di ténis CCC, ku 
awendia ta na Damacor. E 
CCC ku ta di hudiunan tur 
atardi nan tabata hunga 
ténis. Tin di nan no tabata 
hunga bon i tabata dal e 
bala ku ta bai kai den 



mondi. Nan no ta wóri ku e 
bala i nos tabata kue e bala 
bai hunga kuné. Nos tabata 
kore tras dje bala di ténis”, 
Shon Ma a konta. 

Na skol dia e tabatin 10 
aña, Shon Ma ta kórdá ku 
e tabata hunga bala na skol 
den pousa i nan tabata 
hunga klas kontra di klas. 
Tur dia tabata un klas 
kontra di otro. For di aki el 
a pone un rékert. A pone 
4de klas hunga kontra 7de 
klas. Un dia nan a gana 1 
pa nada i el a mantené e gol 
limpi. 

Selekshon di skol 

Ora el a bai vijfde klas, 
nan a traha selekshon di 
skol, i e so tabata mucha 
chiki den nan, pasobra tur 
sobrá tabata di zevende 
klas. E selekshon tabata 
hunga den kompetensha 
entre skolnan. Den vijfde 
nan a sali kampion. Des- 
pues ku nan a sali kampion 
na skol, un mener di tweede 
klas a bisa Shon Ma ku e ta 
“goal getter” di kampio- 
nato. 


Shon Ma a hari i gosa, 
pero no a komprondé kiko 
ta “goal getter”. “Ami a kere 
ta pasombra mi a hinka gol 
e ta bisa mi asina. Pero ta 
na grandi mi a bin kom- 
prondé kiko ta “goal get- 
ter”. El a komprondé ku 
t’esun máksimo goliadó di 
e torneo. Den zesde klas 
tambe nan skol a sali 
kampion i Shon Ma a sali 
goliadó máksimo dje tor- 
neo. 

Despues el a bai St. Tho- 
mas college. Aki ya e bista 
a kuminsá kai riba dje. El a 
bai MULO ei kual tabata di 
zevende te tiende. Den 
zevende klas ya kaba e 
tabata un dje hungadónan 
mas importante hungando 
ku muchanan di zevende, 
negende. Ya kaba bista a 
kai riba dje, pasobra e taba- 
ta hunga den sup-junior. 
Shon Ma a hunga kam- 
pionato i nan a sali kam- 
pion ie tabata goliadó 
atrobe. 

A bin desishon despues 
ku muchanan ku ta biba 
pariba di skol mester bai St. 

Albertus College, pasobra 
tanten nan tabata trahan- 
do un skol na Steenrijk pa 
nan. Achtste i negende di 
pariba mester a bai St. 
Albertus College. 

Botafogo 

Den kurá di skol di St. 
Jozef tabatin un lokalidat di 
patfender. Ora el a kaba e 
skol pariba, el a bai tiende 
na e skol nobo na Steenrijk. 
Tiende klas ta eksámen 
klas. Ora e tabata einan a 
bin Botafogo for di Brasil 
bin hunga na Kórsou. Ya 
kaba Shon Ma tabata 


selektá den selekshon. E 
tabata mucha i su kurpa 
tabata tenchi kurpa un tiki 
mas chiki. Ántes tur e 
kurpanan di e muchanan 
tabata grandi. Ántes na 
Sentro Amérika nan tabata 
bisa “Ahi llegan los 
gigantes”, pasobra nan 
kurpa tabata grandi. 

Antoin Maduro ku 
tabata un bon trainer por 
sierto, a hera di kibuká ku 
Shon Ma dor di su kurpa. 
Pero nunka Shon Ma a 
tuma Antoin Maduro na 
malu, pasobra den tur e 
hungadónan grandi, un 


mucha chiki a yega i e no 
tabata bai konfia, i óf kisas 
e lo ta ke a kubrié ku tur 
biaha e ta wantéi un poko. 

Ora Shon Ma tabata den 
klas i Botafogo a bin, parse 
ku Dagadán Jansen no por 
a hunga i no tabatin 
manerad i hasi, i a pon’é 
hunga. Kontra di Botafogo 
el a hunga, el a hinka gol, 
gol ku kabes tambe. 

Kórsou a gana Botafogo 
1 pa nada. Aki Shon Ma a 
hasi estrago. Aki e ta kere i 
suponé ku direktiva a papia 
ku Antoin Maduro pa 
hink’é den tim, i a hink’é 






den selekshon. Na 1952 
Shon Ma a hunga ku 
Botafogo, pero for di 1950 
e tabata selektá kaba den 
selekshon 

Muchu chiki 

Ora Antoin Maduro a 
yega tabata difisil pa Shon 
Ma hunga dor ku tabata 
konsider’é muchu chiki. 
Pero na 1952 ora a yega pa 
bai Helsinki, ku 
probablemente Dagadan no 
por a hunga, a pone Shon 
Ma komo sentro delantero, 
i aki el a hasi estrago. 
Direktiva lo a bisa Antoin 
Maduro pa pone e mucha 
ei. 

“E kos a bira un pro- 
blema, pasobra mi mester 
abai pidi fraternan pa mi 
pasa “vervroegd’ eksámen. 
E tempu tabata pértá. E 
komishon a papia ku 
fraternan. Fraternan a bisa 
ku tempu tabata korto i 
fraternan mester a manda 
pidi Hulanda pérmit. Nan a 
hasi esei i despues di 10 dia 
nan a haña lus bérdé pa mi 
pasa e eksámen”, segun 
Shon Ma a konta. 

“Ántes na MULO tabatin 
12 vak i den 12 dia mi 
mester a pasa eksámen. 
Tabata un poko difisil pa 
pasa e eksámen, i pa pre- 
pará mi mes bon pa e eksá- 
men. Ami nunka tabata 
mala mucha, pero e dia ei 
mi a hasi ko’i mala mucha. 
Mi a keda 4 dia kas siña. 
Siña,siña, i despues mi a bai 
skol”. 

“Ora mi a yega skol mi 
no tabata sa kon pa bisa 
frater, pasobra mi no sa 
gaña i no ta mala mucha. 
Mi no sa kon pa bisa frater. 
Frater tabata un hómber 
chiki serio i strén. Nos 
tabatin un beinam p’e. Te 
na e momentu ku mi tabata 
kana yega skol, mi no 
tabata sa kiko pa bisa e 
hómber, mi no tabata sa 
kiko bis’é. Ora mi a yega 
serka frater, esaki a klóp 
riba mi lomba, i a mandami 
bai sinta. E hómber a 


komprondé, i a sospechá 
kiko mi a hasi”. 

“Fraternan ántes, nan 
por a kritiká nan, ku esaki 
esaya. Pero nos mester ta 
gradesido na nan. Despues 
mi a bin komprondé ku 
serka e hómbernan aki bo 
mester tabata obedesidu i 
bon mucha. Asina bo ta 
haña komprenshon serka 
fraternan. Si bo ta mala 
mucha bo no ta bini kla. 
Nan ta tene pasenshi ku bo 
i sigui yuda. Si nan mira ku 
ta por nan no por ku bo, 
nan ta laga bo. Pero si bo 
ta bon mucha, nan ta yuda 
bo. Nan a yudami. Frater 
tabata un hómber strén i el 
a komprondé mi”. 

Shon Ma a bisa ku e 
tabata komportá na skol i 
hasi su bést. For di aki el a 
haña gratitut di un hende 
ku ta balorá bo kompor- 
tashon i el a laga e kos bai 
asina. “Mi a pasa eksámen 
despues di 10 dia.”A bai 
bon i mi a bai trankilamente 
Oropa i hunga futból na 
Helsinki”. 

(Ta sigui den edishon di 
mañan) 

Laba man 

Laba bo man bon 
durante 30 
sekónde ku 
skuma i awa. 



No mishi 

No mishi ku wowo, 
nanishi óf boka. Via 
e lugánan aki bo ta 
pega ku e malesa. 



Kubri 

Tapa bo boka i 
nanishi ora bo ta 
tosa óf nister ku un 
lensu di papel óf e 
doblá di bo élebog. 



Distansia 

Mantené un 
distansia di 
aloménos 1.5m 
di otro hende. 


Kiko ta vi'rus di corona nobo/COVID-19? 

Tin un brote internashonal di COVID-19 (konosi tambe komo virus di corona nobo) na e 
momentunan aki. E virus por okashoná sintoma manera kentura, tosamentu i halamentu di 
rosea anshá. Den un kantidat di kaso limitá el a kondusi na infekshon mas serio, asta morto. 


Kontakto: 

Liña di informashon vfrus di corona 

^ 0800 1351 (grátis) 

+599 71 5 91 99 (P a yannada internashonal) 



Sh-Q. 


U r: 


OPENBAAR LICHAAM 

BONAIRE 

SAMENLEVING EN ZORG 


Esaki ta un mensahe di Departamento di Salubridat Publiko 














